
L. Cornelio Sulla mortuo cum optimates in republica po- 
tentiam , quam modo adepti erant, retinere atque etiam augere 
summopere studerent, populares, qui post tribuniciam potestatem 
a. 684/70 restitutam animos erigerent, legibus Gabinia, Cornelia, 
Manilia perlatis adversarios graviter afflixerunt. Nec vero opti- 
mates desperabant. Nam cum inde ab anno 688/66 populares 
non solum eos, quibus Sulla pecunias publicas dono dederat, sed 
etiam ipsum Sullae filium Faustum de pecuniis residuis accu- 
savissent 1 ), optimatibus, quorum potentissimus tum abesset adver- 
sarius Pompeius, contigit, ut et tribunorum plebis conatus irritos 
facerent et ipsi tres tribunicios postularent. Sed haec erant 
parvi momenti. Nam interim factio popularis C. Julium Caesarem, 
virum singulari quodam ingenii acumine praeditum, et M. Li- 
cinium Crassum, omnium fere, qui tum erant Romanorum di- 
tissimum, duces nacta est fortissimos. Hi, ut ea, quae uterque 
de dominatione in Romanos occupanda cupiebant, consequerentur, 
neve Pompeio, si victor cum ingenti exercitu Romam revertisset, 
inferiores essent, illo absente multos sibi et firmos socios ad- 
iungendos, magnas copias et opes conquirendas, perpetuas plebis 
voluntates comparandas esse non ignorabant. Itaque societate 
facta cum validiore factione et Caesar, quod ludos aedilicios 
summo cum splendore fecit ac Marii monumenta restituit, et 
Crassus, quod censor a. 689/65 factus Transpadanis latini no- 
minis civitatem romanam dari Aegyptumque in provinciae formam 
redigi voluit 2 ), totos in se converterunt plebis animos. Optimates 
nihil iam audebant, nihil poterant; populares alacres erant, im- 
perium quasi tenebant: quid mirum, quod Caesar et Crassus 
tempus adesse putabant eversa republica ipsorum dominationis 

1) Lange R. A. III 2 221; Cicero pro Cluentio 34, 94. 53, 147. 

2) Lange R. A. III 2 227 sq. Mommsen R. G-. III 6 169. John, Die 
Entstehungsgeschichte der Catilinarischen Verschworung, p. 731. [Fleck- 
eisen Suppi. VIII p. 703—819. (1876).] 

fundamenta iaciendi 1 )? Convenit igitur inter eos, ut initio a. 
689/65 novis consulibus nobilissimisque senatoribus occisis P. 
Cornelius Sulla et P. Autronius Paetus, qui ambitus damnati 
erant, consules fierent, Caesar autem et Crassus revera reipublicae 
gu b er n a c u ia p r eh e n d e r e n t 2 ) . 

Ad quod facinus perficiendum maxime idoneo et parato ad- 
iutore utebantur L. Sergio Catilina. Qui cum bona paterna con- 
sumpsisset, magnum aes alienum contraxisset, multa stupra, fla- 
gitia, scelera commisisset, et ipse, ut Sullana renovarentur tem- 
pora, vehementer cupiebat et alios homines abiectos et leves 
aliis alios artibus permovebat, ut se ducem sequerentur. Cum 
liac caterva facillime Catilina caedem optimatum perpetraturus 
fuisset, nisi nescio quis casus hoc prohibuisset 3 ). Sed quanquam 
tunc nihil profecerant Caesar et Crassus, tamen mutata ratione 
optimates lacessebant accusationibus; et ille quidem, qui tum 
quaestioni de sicariis praeerat 4 ), duos satellites Sullanos, L. Lu- 
scium et L. Annium Bellienum damnavit 5 ). 

Duabus igitur illis factionibus varia inter se fortuna con- 
fligentibus cum clarissimus quisque et fortissimus alicuius factionis 
esset, ac brevi tempore ipsa res publica in discrimen ventura 
esse videretur: ad summum magistratum accedere conatus est is, 
qui semper medius inter factiones steterat modo huic, modo illi 
favens, utcunque res, utilitates, studia ferebant, M. Tullius Cicero. 
Nam et propter mollitiem animi ac lenitatem 0 ) facere non po- 
tuit, ut homo vere factiosus esset, et, quod homo novus erat, 


1) Praeterea cf. Boissier, Ciceron et ses amis p. 67. Probo Johnii 
de consiliis Caesaris et Crassi sententiam expositam 1. 1. p. 706 — 726. 
Idem iam Mommsenus (R. G. III 6 178) opinatus erat; Jolmius rem ar- 
gumentis confirmavit satis certis. 

2) Sueton. Caes. 8. Cicero in c expositione consiliorum suorum 9 
(apud Ascon. p. 83; cf. Teuffel R. L. 3 p. 355, John 1. 1. p. 724) 
M. Crassum huius coniurationis auctorem fuisse arguit. Cf. pro Sulla 
7, 21. 27, 76. Sueton. Caes. 9. 

3) Sueton. Caes. 8. fin. auctore Tanusio tradit c Crassum diem caedi 
destinatum non obiisse et idcirco ne Caesarem quidem signum quod 
ab eo dari convenerat dedisse 9 ; cf. Ascon. p. 94. 

4) Sueton. Caes. 11. 

5) Ascon. p. 91. 92. Dio Cass. 37, 10. Lange R. A. III 2 230. 

6) Cf. pro Sulla 6, 18. 31, 87. 

si nihil amplias optabat, quam ut consul fieret/ prudentiae fuit 
neminem adversarium vel inimicum habere. Quare usque ad 
illud tempus semel accusatoris partibus functus erat 1 ), contra non 
paucorum causis susceptis vel aliquomodo sublevatis cum multos, 
tum Pompeium, potentissimum virum, beneficiis sibi obstrictum 
habebat 2 ). Adde, quod toti factioni populari sese commendaverat 
C. Cornelio et C. Manilio poena liberandis. Omnium cuiuslibet 
generis hominum suscipiebat patrocinia, dummodo grati illi futuri 
viderentur, orationes causarum ac temporum, non hominum ipsorum 
aut patronorum esse ratus 3 ). Quid? Catilinam, repetundarum 
reum, nonne speravit, si sua opera absolutus esset, coniunctiorem 
sibi fore in ratione petitionis 4 )? Quae spes Ciceronem fefellit. 
Nam Catilina reputans scilicet fore, ut Cicero sibi plus noceret, 
quam prodesset, amicitiam ultro oblatam repudiavit coitionemque 
fecit contra Ciceronem cum C. Antonio Hybrida, oratoris filio 5 ), 
quo se idoneo socio consiliorumque fautore esse usurum sperabat. 

lam non dubium videbatur, quin Catilina et Antonius con- 
iimcti unum Ciceronem superaturi essent. Huius enim petitioni 
maxime duae obstabant res: una, quod horno novus erat, altera, 
quod optimates adversarios habebat. Homini novo pugnandum 
erat cum nobilibus illis viris, qui omnibus nervis contendebant, 
ut ne quisquam humili loco natus in suum ordinem irreperet. 
Num paululum eos dubitasse putabimus, quin ob eam ipsam 
causam Ciceroni adversarentur, Catilinae et Antonio faverent? 
At qualis erat horum fama et existimatio 6 )! Omnes sciebant quot 
flagitia Catilina, quot Antonius commisisset. Verum haec parvi 
aestimabantur in civitate illa corruptissima 7 ). Sed ne compara- 

1) In causa C. Verris. 2) Ad Att. I 1, 2 f Pompei nostri amici’. 

3) Pro Cluentio 50, 139. 

4) Ad Att. I 2, 1; pro Cael. 6, 14. Cf. Wirz, Catilinas und Ciceros 

Bewerbung um den Consulat fur das Jahr 63. Ziirich 1864. p. 7 — 10. 

5) Ascon. p. 83. Johnium idem sentire postea animadverti (cf. 
mus. rh. 31 p. 429, n. 1. Fleckeis. suppi. VIII 728. 736. n. 30), cum 
Langius (R. A. IIP 227) Ciceronem pro Catilina ideo non dixisse putet, 
quod itinere in Galliam faciendo prohibitus esset (ad Att. 11,2). Ceterum 
dubito, num quis Drumanno (G. R. V 410) Ciceronem re vera Catilinae 
causam egisse credat. 

6) Cf. Q. Ciceronis commentariolum petitionis (2, 8. 9. 3, 10) et 

Ascon. p. 84—93. 7) De rep. 5, 1. Sali, Cat. 14. 

verat quidem Cicero sibi iam tum nobilium favorem. Etsi enim 
a. 688/66 A. Cluentii Habiti causa feliciter peracta optimatum 
gratiam meruit, tamen eam paulo post perdidit Pompei et popu- 
larium rebus adiuvandis. Optimates incerti erant, utrum Cicero, 
si eum consulem fecissent, fidem sibi servaturus, an cum Pom- 
peio popularibusque societatem initurus esset ad senatus auctori- 
tatem remque publicani evertendam. Contra Catilinam et Anto- 
nium, quippe qui nobiles essent, nobilitatis ac senatus partes 
fortiter defensuros esse opinabantur. 

Quae cum ita essent, tamen Cicero coitionem, h. e. Cati- 
linam, adversarium haud despiciendum, superavit 1 ). Hoc qui 
factum sit, si quis quaeret, respondendum est Ciceronem tum 
demum sibi viam ad consulatum patefecisse, cum habita oratione, 
quae inscripta fuit 'in toga candida’ factionis senatoriae con- 
secutus est favorem et auxilium. 


Caput primum. 

Catilina et Antonius cum a. 690/64 non solum ambitum in 
dies maiore cum licentia facerent, sed etiam palam vim atque 
arma pararent 2 ), senatus huius audaciae coercendae causa censuit, 
ut lex ambitus aucta etiam cum poena ferretur 3 ). Huic S. C. 
ut intercederet, Catilina et Antonius Q. Mucium Orestinum tr. 
pl. pecunia adduxerunt 4 ). Quod cum senatus aegerrime ferret, 
Cicero tempus adesse ratus, quo et adversarios suos profligaret 
et sua consilia patribus exponeret, cum de ipsa illa intercessione, 
ut videtur, relatum esset, sententiam rogatus surrexit et ora- 
tionem in toga candida habuit. 

Qua oratione quid efficere voluerit, ab Asconio 5 ) his indi- 
catum est verbis: 'in coitionem Catilinae et Antoni invectus est.’ 
Id confirmant fragmenta, ex quibus colligitur Ciceronem, cum 
Orestinum leviter perstringeret 6 ), quidquid irarum conceperat, in 
Catilinae et Antonii capita effudisse. Nam uterque eum laeserat; 
ille, quod auxilium eius aspernatus postea publice, quantopere eum 
contemneret, praedicaverat 7 ), hic, quod pro beneficio a Cicerone 


1) Ascon. p. 95. leg. agr. II 2, 4. 2) Ascon. p. 83. 88. 

3) Ascon. p. 83. 4) Ascon. p. 83. 85. 88. 5) P. 83. 

6) Ascon. p. 85. 86. 88. 7) Ascon. p. 87. 88. 

accepto adeo ingratus fuerat 1 ), ut contra eum cum Catilina coiret. 
Haec Cicero tunc ultus est. Explicavit enim, quam infamis fuerit 
Catilinae, quam inhonesta Antonii vita, tantamque ignominiam utri- 
que inussit, ut ipsis senatoribus non iam digni consulatu viderentur. 

Sed Cicero non solum prohibere voluit, ne Catilina et An- 
tonius consules fierent, verum etiam — et id quidem multo 
acrius — studuit, ut semet ipse optimatibus commendaret eorum- 
que suffragiis uteretur 2 ). Idcirco S. C. quam utile esset, osten- 
dit graviterque Orestini intercessionem vituperavit. Porro signi- 
ficatis modo perniciosis Catilinae et Antonii machinationibus 3 ), 
modo fautoribus eorum nobilissimis, Caesare et Crasso, si non 
nominatis, tamen satis clare descriptis 4 ) senatui, qui eos et 
oderat et timebat, non solum gratum fecit, sed etiam metum 
iniecit eversionis reipublicae. Iam pridem dubius per urbem 
serpserat rumor Kal. Jan. a. 689/65 omnia parata fuisse ad caedes 
consulum et optimatum faciendas. Tunc autem Catilina et An- 
tonius coram populo gladiatores emebant 5 ), perditos homines sibi 
adiungebant, oculis ipsis caedem et ruinas minabantur. Quae 
cum Cicero in senatu proferret simulque illum rumorem con- 
firmaret 6 ): quantam putas trepidationem patrum conscriplorum 
fuisse! Tenebant coniurationem adversus se factam trepidique 
circumspiciebant auxilium. Quod num quis potius tunc praestare 
poterat, quam Cicero, qui se futurum esse declararet fidelem ac 
perpetuum amicum senatus, fortem ac strenuum defensorem di- 
sciplinae atque auctoritatis, alacrem ac vigilem custodem legum 
et institutorum? Ergo oratione, de qua agimus, habita Cicero 
consulatum sibi confirmavit. Optimates enim eum, ubi sua erga 
eos studia professus est, quod meliorem non habebant 7 ), salutis 
atque auctoritatis suae propugnatorem elegerunt 8 ). Quodsi Cicero 
tam bonam occasionem declarandi, quid et cui vellet, nactus non 
fuisset, haud scio an futurum fuisset, ut vel prorsus iaceret, vel 
Catilinam haberet collegam metuendum. 

1) Ascon. p. 85. 94. 2) Cf. comm. pet. 33, 53. 8, 29. John 1. 1. p. 735. 

3) Ascon. p. 88. 

4) Iis scii., coram quibus tum dixit; Asconius nonnulla certo inter- 

pretari non poterat; cf. p. 83. 88. 

5) Ascon. p. 88. 6) Ascon. p. 93. 7) John 1. 1. p. 771. 

8) Ascon. p. 95. 

Quae cum ita sint ? valde dolendum est orationem in toga 
candida habitam exceptis fragmentis, quae Asconius servavit, ini- 
quitate temporum perisse. Integra si exstaret, in ea tanquam 
in tabula ambitus, machinationum occultarum, totius denique illius 
temporis imaginem expressam haberemus ac de coniuratione, quae 
vulgo appellatur Catilinaria prior 1 ), sane certius iudicaremus. De 
ea quae in fragmentis invenimus dicta, satis obscura nostris qui- 
dem temporibus sunt; nam Cicero, consulto opinor, obscurius 
locutus est, ut Caesarem et Crassum ne nimis lacesseret, et 
eorum, quae moliebantur, terrorem etiam augeret. Inventa autem 
sunt huius orationis 2 ) 28 fragmenta cum enarratione Q. Asconii 
Pediani in codice Sangallensi simul cum 4 aliarum Ciceronis ora- 
tionum fragmentis et commentariis Asconianis a. p. C. n. 1416 a 
Poggio eiusque amicis. Codicem ipsum interisse, omncmque 5 
enarrationum memoriam pendere e tribus apographis Poggii, Bar- 
tolomaei, Sozomeni 3 ), uberius explicaverunt Kiesslingius et Scboellius. 
Textum igitur, quem vocant, huius orationis et mendis inquinatum 
et lacunis laceratum esse non mirabere. Plurima menda abstersit, 
multas lacunas scite supplevit Madvigius 4 ). Post eum alii textum 
Asconiani libri haud infeliciter perpolire studuerunt. Quo factum 
est, ut huius quidem orationis fragmenta praeter ultimum cor- 
ruptissimum fere omnia genuinam formam recuperasse videantur. 

His fragmentis quasi fundamentis nixi si totius orationis te- 


1) Re vera eam fuisse Caesaris et Crassi Johnius demonstravit 1. 1. 
p. 706—726; cf. Wirz 1. 1. p. 21. 

2) Inscriptio huius orationis est haec: c In senatu in toga candida 
contra C. Antonium et L. Catilinam competitores. 5 (Ascon. p. 82.) 
Eius nulla a veteribus mentio fit, nisi a Quintiliano (III 7 c et editi in 
competitores, in L. Pisonem, in Clodium et Curionem libri vitupera- 
tionem continent, et tamen in senatu loco sunt habiti sententiae 5 ). 

3) Huius c nomen postea historia ecclesiastica condita inclaruisse 5 
certiores nos faciunt Kiesslingius et Schoellius in praef. edit, suae, 
a. 1875 publici iuris factae, p. XXVIII. Spurios igitur declarant et 
scriptori saec. XV tribuunt libros, quos V p. Ch. n. saeculo ab altero 
Sozomeno scriptos esse usque adhuc viri docti ad unum omnes cen- 
suerunt. Verum dubitationem, quam minus caute fortasse moverunt, 
utinam argumentis firmare viris doctissimis placuisset. 

4) De Q. Asconio Pediano et aliorum veterum interpretum in 

Ciceronis orationes commentariis, Havniae 1828, cum appendice critica. 

liorem et saltem sententiarum ordinem restituere velimus, in 
primis quaerendum est, quotam fere integrae orationis partem 
fragmenta nobis exhibeant. Minimam quidem exstare sibi per- 
suasit Eussnerus 1 ) 'tantam huius orationis reliquiarum paucitatem 
esse 9 questus, ut diceret 'vix triginta fragmenta exstare, quorum 
quidem nonnulla paucis verbis continerentur 9 . Qui vereor ne 
longe erraverit. Nam satis certis argumentis evinci posse con- 
fido orationem, de qua agimus, parvam fuisse, ideoque quae 
supersunt pro tertia fere orationis parte esse habenda. Sed ex 
ipso fragmentorum numero de orationis magnitudine coniecturam 
velle facere stulti esset. Nam quod ex Miloniana, quae 105 para- 
graphos continet, Asconius 20 fragmenta elegit, non continuo 
sequitur, quia ex hac oratione 28 fragmenta desumpsit, ut eam 
ex 150 fere paragraphis constitisse putemus. Praeterea haec 
conclusio propter argumentum orationis absurda est. Sed cur 
huius orationis tot Asconius servavit fragmenta? Nempe quod 
contra Fenestellam probare studebat Ciceronem Catilinae patronum 
non exstitisse, et quod hic saepius filii 2 ) enarrationem desiderabant, 
quam alibi. Cum igitur numerus horum fragmentorum permagnus 
videatur respicientibus fragmentorum summam 4 reliquarum, quas 
Asconius enarravit orationum, tum fragmenta apparet tam arto 
inter se cohaerere sententiarum nexu, ut inulta intercidisse non 
sit verisimile. Quid? longane tunc opus fuit oratione, an parva? 
Sane quae dicenda erant, nisi presse dicta essent, patrum animos 
non magnopere movissent. Accedit, quod ipse Asconius argu- 
mentum orationis tenue fuisse testari videtur, cum dicat 3 ): 'quod 
crimen saepius ei tota oratione obicit 9 et postea 4 ) 'et cur ipsum 
illud iudicium saepius in infamiam vocat? 9 Denique brevem 
fuisse orationem nostram ea ex re concludo, quod ante huius 
fragmenta tales versuum numeri non exstant, quales in ceteris 
enarrationibus Asconianis inveniuntur. Paucis rem exponam. 
Primum hoc ne a Blassio quidem negari puto, quod Ritschelius 5 ) 
olim fieri potuisse dixit, Wachsmuthius nuper 0 ) recte affirmavit: 

1) Commentariolum petitionis examinatum atque emendatum, pro- 
gramma gymn. Virceburc. 187*2, 4°. p. 15. 

2) Cf. Ascon. rtoviss. edit, praef. p. X sq. 3) P. 84. 4) P. 86. 

5) In alexandrin. Bibi, appendice de stichometria ■= opusc. I 84 sq. 

6) In mus. rhen. 34, 1, p. 38 — 51 ; cf. Fr. Blass ibidem 34, 2 p. 214 sqq 0 

Ascomnm, ubi numeros versuum adscribcret, respexisse exemplar 
ad hanc ipsam rem accommodatum, fortasse ab ipso scri- 
ptum 1 ). Alterum vero multo facilius mihi concedent viri docti: 
ab Asconio ipso numerorum notas fragmentis esse praescriptas. 
Aliter sensit Beckius 2 ), qui propterea, quod 'talia enuntiata 5 
in hac oratione 'prorsus desunt, ea aetate illa a librario ad scripta 
esse’ putet, 'qua oratione in toga candida — iam deperdita duae 
incolumes Cornelianae totaque Scauriana et Pisoniana virorum 
doctorum in manibus etiam tum erant 5 . Haec argumentatio ideo 
caduca est, quod Beckius falso sumit omnia illa enuntiata a librario 
nescio quo adscripta esse. Ex ipsius enim Asconii verbis 3 ) 'qui 
oblitus sit ante minus XX versus haec de eo ipso Ciceronem 
dixisse 5 cognoscimus eius modi notationes vclut: cir. ver. a primo 
DCXL (p. 10) ab Asconio commentis suis esse insertas. Hac re con- 
cessa sequitur, ut reliqua enuntiata — ■ sive orationis tenori intexta, 
sive fragmentis nude praeposita sunt — utique Asconio tribuamus. 
At scribae vel miniatoris cuiusdam neglegentia fieri potuit, ut 
in hac oratione numeri omitterentur. Et ita indicaverunt Mad- 
vigius et cum Schoellio Kiesslingius 4 ). At primum in hac 
oratione factum esse, ut omnes huius generis notationes ne- 
glegentia omitterentur, mihi verisimile non videtur. Deinde 
quoniam hic satis multae exstant notationes 5 ), cum non pauca 
fragmenta iis plane carere videamus ceteras enarrationes per- 
lustrantes 6 ), num tandem etiam plures requiremus in hac ora- 
tione? Iam si quaerimus, cur hic Asconius versuum numeros 
non indicaverit, reputandum est iis alibi eo consilio usum esse 
enarratorem, ut filii et quicunque commenta sua legeret 7 ), in 

1) In quaestiones stichometricas nuper magno cum studio a Ch. 
Grauxio (in revue de pkilologie II, 1878, p. 97—143) C. Wachsmuthio, 
Fr. Blassio 1. 1. retractatas diligentius inquirere ab hoc loco alienum. 
Hoc certum esse puto apud Asconium c versus’ significare 'Raumzeilen’. 

2) Quaest. in Cic. pro C. Cornelio orr., Diss. Lips. 1877, p. 35. 

^ 3) P. 80. Tradita sunt verba hoc falso ordine f minus ante XX’. 

'4) Hi in edit. p. XXIII, ille 1. 1. p. 60 sq. 5) P. 84. 85, 86. 90. 91. 

6) Yelut cum 01 *. Milonianae Asconius 20 fragmenta enarrarit, 8 

fragmentis notationes praeposuit, reliquis nullas. 

7) Non dubito, quin Asconius commentarios suos ediderit, iisque 
praecipue magistri sint usi, cum discipulis Ciceronis orationes ex- 
plicarent. 

ipsis libris Ciceronianis singulos locos facile invenire possent. 
Ergo tum opus erat numeris, cum ex longiore oratione pauca 
atque ea eligebantur, quae satis magno inter se distarent inter- 
vallo. Cur igitur in hac oratione desunt numeri? Quod non 
necessarii erant, quod notationes generales velut 'postea 5 'paulo 
post 5 sufficiebant in oratione tam parva tantoque fragmentorum 
numero brevibus intervallis sese excipientium. Ego eam vix 30 
paragraphos excessisse eiusque tertiam fere partem 28 fragmentis 
ab Asconio enarratis servatam esse opinor. Similis erat oratio 
nostra iis, quas Cicero in Catilinam habuit et amplitudine et 
argumento. Nam ut in illis, sic in hac Ciceronem praecipue in 
Catilinam invectum esse testantur fragmenta 1 ). Quare oratione 
i. t. c. habita Cicero quasi praelusionem fecit proelii illius acer- 
rimi, quod mox cum Catilina commisit et 4 orationibus in eum 
habitis feliciter finivit. 

Ceterum haec oratio, quia Cicero de Catilina et Antonio et 
Orestino agit, generis demonstrativi est; si loquendi occasionem 
respicimus, eandem in genere deliberativo ponere licet, namque 
habita est, cum senatus de Orestini interce.ssione deliberabat 2 ). 

His demonstratis conemur definire, quando oratio nostra 
habita esse videatur. Habitam esse eam 'ante dies comitiorum 
paucos 5 Asconius refert 3 ). Ergo cum comitia illis temporibus 
mense Quintili haberi solerent, neque a. 690/64 dilata esse tra- 
dantur 4 5 ), Cicero locutus eo ipso mense esse videatur. Sed quia 
propter ludos Apollinares, qui pridie nonas Quintiles incipiebant 
et ante idus Quintiles finiebantur 5 ), diebus comitialibus VI ante 


1) 2 fragmenta sunt de malis civibus, 7 de Orestino, 18 de Ca- 
tilina, 4 de Antonio, 3 de utroque. Ergo plus dimidium est de Cati- 
lina. Numero fragmenta secundum editionem Kiesslingii et Sckoellii, 
ubi 28 distincta leguntur; in editionis operum M. Ciceronis a Baitero 
et Kaysero curatae vol. XI. tantum 22 leguntur coniunctis iis, quae 
statirn se excipere apparet. 

2) Cf. Cornif. rhetor, ad C. Her. I 2, 2. Cic. de invent. I 5, 7. 

3) P. 83. Praeterea generaliter tempus definit p. 82 "Haec oratio 
dicta est L. Caesare C. Figulo c-oss. post annum quam pro Cornelio 
dixerat.’ 

4) Hoc argumento ex silentio, si magnam Asconii diligentiam re- 
putamus, quin uti nobis liceat, non dubium. 

5) Lange R, A. I 3 876. 778. II 2 200 sq. Cf. I. L. A. p. 396. 



12 


idus Quint. usque ad III au te idus Quint. eomitia fieri non po- 
terant, ea aliquanto post idus Quint. facta, orationem autem i. 
t. c. fere ipsis idibus Quint. vel paulo post habitam esse puto. 

Contra hoc constat Orestinum pridie, quam Cicero dixit, 
in eum invectum esse 1 ). Quod utrum eo tempore fecerit, 
cum S. C. intercedebat, an alio, quaerere ideo magni momenti 
est, quod illo demum explorato alterum: 'dixeritne Cicero ex 
tempore, necne 5 ad finem perducere possumus. Atque Dru- 
mannus 2 ) et Langius 3 ) putant Orestinum intercedentem Ciceroni 
dignitatem abiiidicasse, et Ciceronem postero die dixisse. Contra 
Tijdemanus 4 ) contendit Ciceronem ex tempore coitionem aggres- 
sum esse, Orestinum postero die intercessisse, quam Ciceroni 
maledixisset. Utra sententia sit recta, neque ex Asconii neque ex 
Ciceronis verbis elucet. Nam verba illius 5 ) 'eique rei Q. Mucius 
Orestinus tr. pl. intercesserat. Tum (scii, cum de intercessione 
referebatur) Cicero graviter senatu intercessionem ferente surrexit 
atque in coitionem Catilinae et Antoni invectus est 5 et haec 6 ) 
C Q. enim Mucius tr. pl. intercedebat, ne lex ambitus ferretur, 
quod facere pro Catilina videbatur 5 in utramque partem accipi 
posse non nego, etsi Asconium, si intercessionem pridie, quam 
Cicero dixit, factam esse credidisset, hoc claris verbis indicaturum 
fuisse putem. Neque ex Ciceronis verbis 7 ) 'Quamobrem augete 
etiam mercedem, si vultis, Q. Muci, ut perseveret legem im- 
pedire, ut coepit senatus consultum 5 quidquam certi enucleare 
possumus. Etsi igitur desperandum sit de certo in hac causa 
iudieio, tamen licet perscrutari, utra sententia probabilior videa- 

1) Cicero apud Ascon. p. 86 f qui hesterna die me esse dignum 
consulatu negabas’. 

2) G. R. Y 422. 

3) R. A. III 2 232: „Dem dieses Gesetz betreffenden Senatusconsul- 
tum intercedirte jedoch der Volkstribun Q. Mucius Orestinus. Da der- 
selbe bei dieser Gelegenheit den Cicero ais unwiirdig des Consulats 
bezeichnet hatte, so hielt Cicero im Senate eine Rede gegen seine 
Mitbewerber Catilina und Antonius 4 *: scii, post unum diem, quam tri- 
bunus intercessit, id quod frgm. 6 postulat. 

4) Huius libellum, qui inscribitur c in Q. Cic. de pet. cons. adnott. 
Lugd. Bat. 1838’ inspicere mihi non licuit. Sententiam illam ex Dru- 
manni G. R. Y p. 422 cognovi. 

5) P. 83. 6) P. 85. 7) Frgm, 13 (p. 88). 

tur rationibus ex re ipsa desumptis. lam faciamus Orestinum 
Ciceroni male dixisse eo tempore , eum S. C. intercessit: nonne 
mirum est Ciceronem ita provocatum tam diu dubitasse inulto 
piures et graviores, quam acceperat, plagas tribuno infligere? 
Nonne timendum erat, ne tacendo ipse suam imbecillitatem af- 
firmare videretur? Nam hoc pro certo habere possumus Ci- 
ceronem illo tempore, cum de nova lege de ambitu ferenda age- 
batur adversariis suis perniciosa, nunquam senatui non inter- 
fuisse. Sed fortasse Ciceroni loquendi facultas non est data, seu 
senatus aliquam ob causam dimissus est, seu tribunus sero inter- 
cessit, ut de intercessione illo quidem die referri non posset. 
At qui fieri potuit, ut tribunus eodem tempore et intercederet 
S. C. et Ciceronem dignum esse consulatu negaret? Primum 
enim hae res tam diversae sunt, ut, quomodo coniungi bene po- 
tuerint, non videam. Deinde Orestinus imprudenter, vel potius 
stulte fecisset, si paene suis verbis declarasse t se Catilinae et 
Antonii causae faveret — scilicet pecunia eorum emptum - — et 
ideo S. C. intercedere — scilicet ne quid noceret emptoribus 
suis — . Ne longus sim, ut intercessio in senatu fieri oportebat, 
ita convicium Ciceroni nusquam commodius dici poterat, quam in 
contione aliqua, a tribuno ad id ipsum convocata. Multas tum 
eiusmodi contiones 3 ) habitas esse nemo negabit. Catilinam quo- 
que opinor in contione aliqua c se Ciceronem contemnere 5 prae- 
dicasse 1 2 ). Quibus de causis si cum Tijdemano et Bruecknero 3 ) 
et Johnio 4 ) Orestinum pridie, quam intercessit, de Cicerone con- 
tumeliose dixisse statuimus, sequitur, ut orationem i. t. c. ex 
tempore habitam esse putemus. Cicero enim, ubi se a tribuno 
lacessitum esse audivit, forsitan, quomodo eum ulcisceretur, re- 
pente excogitavit, orationem certe neque animo neque litteris 
composuit, quippe quam loco, tempori, rebus aptare deberet. Ita- 
que cum postero die in relatione de Orestini intercessione senten- 
tiam rogatus esset, occasione data tribuno novissimam eius in se 
iniuriam exprobravit, cum inprimis in Catilinae et Antonii coitionem 
inveheretur. Sane oratio eo vehementius patrum animos percussit, 
quo magis ex subita oratoris commotione atque indignatione orta 


1) Cf. comm. pet. 13, 53. 2) Cf. frgm. 10 (p. 87). 

3) Leben Ciceros eap. XI. med. 4) L. 1. p. 734 med. 

videbatur. Et quanquam periculosum ac difficile videtur e frag- 
mentis coniecturam de integra oratione facere *), tamen, quoniam 
magnam huius orationis partem exstare supra ostendi, ipsum eius 
colorem atque elocutionem subitarii nescio quid prodere contenderim. 
Sed fortasse dicet aliquis facile fieri potuisse, ut Cicero non 
eam orationem, quam habuit, ederet, sed plus minusve mutatam. 
At haud absurda est Wirzii opinio Ciceronem, ubi senatu ex- 
cesserit, statim orationem per servos litterarios conscribendam et 
divulgandam curasse putantis 1 2 ). Ciceronis enim valde intererat et 
senatores, qui tum afuerant, et omnes quotquot aut senatoriis parti- 
bus favebant, aut Catilinae machinationes timebant, ipsius volun- 
tates et studia cognoscere. Hoc optime et facillime poterat consequi 
oratione cito edita. Porro nemo dubitabit, quin Cicero, si 'plerumque 
maxime necessaria et utique initia scripsisse, cetera cogitatione com- 
plexus esse’ fertur 3 ), hanc oratiunculam sine ullo labore ex tempore 
habere potuerit. Accedit, quod oratori de paucis tantummodo rebus, 
quae ei illo ipso die, quo dixit, innotuerant, — de intercessione 
Orestini, de conventu domi Caesaris vel Crassi noctu facto — 
de improviso dicendum erat, cum totam fere reliquam materiem 
iam diu conquisitam ac dispositam mente teneret. Deinde ora- 
tionis argumentum tam parvum ac tenue erat, ut Cicero saepius 
easdem res attigerit 4 ), non solum quo clarius eas illustraret, sed 
etiam ne argumenti cognosceretur exiguitas. Praeterea res tra- 
ctandas ei facile disiungere ac fere rebus, ut ab adversariis gestae 
erant, simpliciter enarratis optimam componere licebat orationem. 
Denique ne omittas Quintum Ciceronem fratri suo magnam partem 
materiae suppeditasse omnibus flagitiis Catilinae et Antonii in 

1) Audacius haec dicit Johnius (1. 1. p. 710): ,,Dies zeigt er meines 
Erachtens am deutlichsten dadurch, dass er in seiner Candidatenrede 
aus dem Jalire 690 — in dem erschopfenden Siindenregister Catilinas 
nichts davon erwahnt hat u (cf. p. 733 et mus. rhen. 31 p. 413 sq.). 
Tale argumentum, quod dicimus ex silentio, adhibere non debuit. An 
certo affirmare possumus Asconium omnia, quae enarratione egebant, 
enarrasse? Quid? si consulto nonnulla ut nota omisit, quae nobis satis 
obscura viderentur? 

2) L. 1. p. 28. Cf. Ascon. p. 95 f Feruntur quoque orationes no- 
mine illorum editae, non ab ipsis scriptae, sed ab Ciceronis obtrecta- 
toribus. 5 

3) A Quintiliano X extr. 4) Ascon. p. 84. 86. 

commentariolo petitionis accurate enumeratis. Cum autem veteres 
sine ulla dubitatione alienas sententias atque elocutiones in suum 
usum convertisse notum sit, non habemus , quod Ciceronem, qui 
monumentum illud fraterni erga se amoris et studii sane dili- 
genter perlegit ; vel tantillum dubitasse arbitremur, quin, quae 
sibi viderentur, ex fratris libello desumpta memoriter liuic ora- 
tioni intexeret. 

Sed exsistet milii hoc loco Eussnerus 1 ), haud spernendus 
adversarius, opponetque commentariolum petitionis ementiri Quin- 
tum auctorem, scriptum esse a nescio quo rhetore I. p. C. sae- 
culi. Quod si verum esset, Marcum furti suspicione purgare 
possemus. At vereor, ne vir doctissimus, quia Marco furti 
crimen afferre non audebat, argumentis suis iusto plus tribuerit 
momenti. Et quanquam Wirzius, postquam Baehrius dubitanter ea 
de re dixit 2 ), Eussneri argumenta non tantam vim habere ostendit, 
ut commentariolum spurium putemus 3 ); tamen, quia res nondum 
absoluta videtur esse, eam denuo pertractare et, quod possim, 
ad finem perducere hoc loco idcirco non alienum puto, quod, 
si appareat commentarioli auctorem nonnulla ex hac oratione 
furatum esse, nobis furta repetere iisque ad restituendum huius 
orationis tenorem uti licebit, sin evincatur Quinti esse commen- 
tariolum, de largiore fructu ex eo percipiendo desperare de- 
bebimus. Rem ita instituam, ut prius quam ad leviora et tan- 
quam subsidiaria transgrediar argumenta, ea refutem, quae po- 
tentissima videntur. Ac maximi quidem momenti esse putat 
Eussnerus 4 ), quod 'mira multarum sententiarum intercedat si- 
militudo inter commentariolum et orationem i. t. c., pro Plancio, 
pro Murena habitas atque primam Marci ad Quintum epistolam’. 
Primum omittere debuit Plancianam, quam cum attente per- 
legerem, nusquam deprehendi talis similitudinis vestigium. Deinde 
falso contendit 5 ) 'orationis i. t. c. habitae locorum consimilium, ut in 
tanta reliquiarum orationis paucitate perquam magnum esse nu- 
merum’; nam, ut supra 6 ) ostendi, tertiam fere orationis partem 
superstitem habemus. Inveniri autem duos tantum locos mire cum 
duobus commentarioli locis congruentes Buecheler recte demonstra- 

1) Y. s. p. 9 n. 1 . 2) in Heidelb. Jahrb. 1872 p. 620 — 624. 

3) Philol. Anzeiger 1873, 499—505. 4) L. 1. p. 15. 

5) Ibidem. 6) P. 9-11. 

vit 1 ). lam si casu fieri potuit, ut Asconius omnes ex oratione locos 
similes — scii, illos duos — eligeret, num exprobrabimus Marco 
tam levem fraterni libelli expilationem? Quid? quod Marcus ex 
Graecorum scriptis permulta et palam et clam in suum usum con- 
vertit? Denique Marcus, si orationem suam fratris aliquibus or- 
navit sententiis, hunc tantum aberat ut laederet, ut ei gratissimum 
faceret, quod is commentariolum non solum fraterni amoris testi- 
monium, sed etiam Marco usui esse volebat. Neque vero ex 
commentarioli clausula (14, 58) concludere debemus Quintum 
divulgandum curasse commentariolum; nihil enim aliud signi- 
ficat nisi hoc: 'Quanquam hic libellus tibi soli, non aliis, de- 
stinatus est, tamen peto, ut eum perpolias/ Ergo nihil pro- 
hibet, quominus Marcum duos illos locos ex fratris scripto de- 
promptos suae orationi interposuisse putemus. Deinde Eussncrus 
memorat orationem pro Murena et primam epistolam ad Quintum 
multis locis cum commentariolo cum sententiis tum verbis mire 
consonare. At ex 15 locis, quos ex oratione pro Murena attulit, 
certe unus eximendus est ut nec verbis nec sententia similis 
(pro Mur. 34, 71: comm. pet. 6, 21). Decem paria uno vel 
duobus verbis concinunt, sententia nullum. Quorum specimen 
apponam hoc: 

pro Mur. 24, 48 cum popu- comm. pet. 6, 23 adducenda 
lum Romanum in eum metum amicitia in spem 
adduxisti 

Eiusdem generis reliqua sunt paria. Quid igitur? scriptorem 
commentarioli, ut talia cognosceret verba vel enuntiata, ora- 
tionem pro Murena adisse consentaneum est? Graeculum hunc 
vel barbarum fuisse credo, non rhetorem romanum, 'tempore ah 
ipsa Ciceronis aetate proximo florentem 52 ). Sed restant ex multis 
illis locis quattuor paria magis, ut videtur, concinentia (pro Mur. 
11, 24: comm. pet. 1, 2. pro Mur. 21, 43: comm. pet. 14, 56. 
pro Mur. 21, 44: comm. pet. 9, 34. pro Mur. 23, 47: comm. 
pet. 6, 24. Gf. Eussnerum 1. 1. p. 15). Fateor similes utrim- 

1) Commentarioli petitionis locos affero secnndum editionem Quinti 
Ciceronis reliquiarum Lipsiae a. 1869 a Buechelero curatam; cf. ibi 
p. 9. Loci sunt: comm. pet. 3, 10: or. i. t. c h. p. 92 et comm. pet. 
3, 12: or. i. t. c. Ii. p. 94. 

2) Cf. Eussner. 1. 1. p. 22. 

que comparere locutiones, sed nolo ita rem expedire ; ut unum 
auctorem ab altero furatum esse dicam. Mirandus profecto ille 
rhetor, si tantummodo ea, quae et ipse, ut homo romanus, in 
ore habebat, transscribere maluit, quam totas sententias. Ego 
cum Wirzio rem sic explico: quoniam in oratione pro Murena 
uberius de ambitione disputatur, quod in commentariolo prae- 
cipue de ambitu agitur,, non est mirum in utroque scripto con- 
similes locos inveniri. Pergamus nunc ad primam ep.’ ad Quintum 
fratrem. Huic si ponendum erit artam necessitudinem cum com- 
mentariolo intercedere, ego abiciam hastas, quia incredibile est 
Marcum ex fratris libello deprompta huic remisisse. Percenseamus 
igitur 17 locorum paria ab Eussnero hic enumerata. Atque, ut 
in principio indicium meum ponam, nusquam ne speciem quidem 
angustioris cuiusdam coniunctionis potui investigare. Nam quae 
verba vel enuntiata Eussnerus alteri scriptori ab altero erepta esse 
arbitratur, ea tunc tritissima erant et ab omnibus usurpabantur. 
De duobus tantum locorum paribus: 


ep. ad Q. fr. I 6, 18 quid 
enim ei praecipiam, quem ego in 
hoc praesertim genere intellegam 
prudentia non esse inferiorem, 
quam me? 

12, 36 at ea quidem — non 
ut te instituerem scripsi — 


comm. pet. 14, 58 haec sunt 
quae putavi non melius scire me 
quam te, sed facilius bis tuis oc- 
cupationibus colligere unum in 
locum posse. 

1, 1 non sum alienum arbi- 
tratus ad te perscribere — - non 
ut aliquid ex bis novi addisceres 


forsitan aliter, quam de reliquis iudicandum est, non quidem 
ita, ut hanc orationis formam, qua urbani utuntur, surreptam 
esse a Marci epistola affirmemus — an falsarium finges tam rusti- 
cum, ut urbanitatem doceri oportuerit? — innuo Marcum iisdem 
usum urbanitatis figuris fratri respondisse veri simillimum est. 
Tum Eussnerus verba, quae et in prima ep. ad Quintum et in 
commentariolo saepius leguntur, enumerat. Nimis argute, puto. 
Fieri enim non poterat, quin propter consilium et argumentum 
simillimum in utroque scripto eadem verba, eaedem formulae ac 
locutiones saepius usurparentur. Quod vero et Marcus et Quintus 
similiter c in excursum abire 5 videntur, aut casu factum est, aut 
Marcus consulto fratris libellum respexit. Quibus demonstratis 

2 

quicunque rem libere et simpliciter retractaverit, mihi adsentietur 
locos ab Eussnero allatos non adeo congruere, ut unum scripto- 
rem ab altero sumpsisse existimemus. Sed fac nonnullos locos 
mire consonare: num continuo cum Eussnero ratiocinabere? An- 
non Quintus cum Marco fratre saepe convenit, de multis sane 
rebus ac maxime de petitione consulatus disputavit, denique ut 
discipulus modo hanc modo illam cogitationem a fratre excepit? 

Ceterorum argumentorum, quae ipse Eussnerus concedet mi- 
noris ponderis esse et fere concidere una cum illis, quae modo 
debilitavimus, distinguenda sunt duo genera, quorum alterum com- 
plectitur argumenta ex commentariolo ipso, alterum aliunde sumpta. 
De hoc~ prius disserere liceat. Offendit Eussnerus 1 ), quod com- 
mentariolum initio demum a. 690/64 scriptum sit, neque omnes 
competitores enumeratos habeat. At tum demum vera inter candi- 
datos certatio exoriebatur, neque opus erat de iis, qui iam tum 
plane iacebant, verba facere. Deinde Eussnerus 'hoc factum esse 5 
negat 2 ), 'ut praeciperetur ab eo homine, qui tum non modo vir 
consularis non erat, sed ne praeturam quidem attigerat. 5 Quasi 
vero ambitus naturam in quaesturae petitione cognoscere non po- 
tuerit! Quid? si ipse brevi post praeturam petiturus erat, nonne, 
quae ad talis magistratus petitionem necessaria essent, diligenter 
debebat perquirere? Multo etiam infirmiores sunt eae rationes, 
quas Eussnerus tanquam subsidiarias addit. 'Fictae 5 , inquit 3 ), 
'epistolae (scii. ep. ad Octavianum) alteram adiectam esse item 
suppositiciam 5 (scii, commentariolum). Nonne eadem cum proba- 
bilitate et simplicius concludemus illud propterea factum esse, 
quod commentariolum, cum inter Marci orationes ferretur, Marci 
non esse librarii intellegebant? Non magis suffragatur Eussnero 
quod Asconius commentarioli nullam mentionem fecit. Quid? si 
subditicias illas orationes, quanquam ut contra ipsam orationem 
i. t. c. habitae haud leviter eam attingebant, tamen paene silentio 
transiit, nonne multo etiam rectius de commentariolo omnino 
tacuisse videtur? Quid de eo dicere potuit? Nempe ea, quae 
tum notissima erant. Veniamus deinceps ad alterum genus argu- 
mentorum, quod pertinet ad commentariolum ipsum et ea, quae 
de Quinti genere dicendi ac moribus tradita sunt. Negat Eussne- 


1) P. 4. 2) P. 4. 3) P. 23. 

rus 1 ) lnme libellum epistolam esse, quod notissima proferat, cum 
Marcus ipse declaret 'epistolae proprium esse, ut is, ad quem 
scribatur, de iis rebus, quas ignoret, certior fiat/ Rectissima 
haec. At Marcus alio loco 2 ) haec dicit: 'Epistolarum genera 
multa esse non ignoras, sed unum illud certissimum, cuius causa 
inventa res ipsa est, ut certiores faceremus absentis, si quid esset, 
quod eos scire aut nostra aut ipsorum interesset — reliqua sunt 
epistolarum genera duo — imum familiare et iocosum, alterum 
severum et grave/ Nihil manifestius, quam hunc libellum gene- 
ris severi et gravis h. e. eam epistolam esse, quam nos dicimus 
'Sendschrciben 3 . Atque hoc ipsum Quintus in clausula epistolae 
praedicat his verbis: 'volo enim hoc commentariolum petitionis 
haberi omni ratione perfectum 9 . Si res ita est, nura crimini ver- 
temus Quinto quod, quo scripserit loco, aperte significare super- 
sedit? Id Marcus profecto sciebat, aliorum scire non intererat, 
lam vero valde miror Russnerum huic libello obicere 3 ) quod, 
cum solum ambitum tractet, non perfectum sit commentariolum 
petitionis. Num hoc sibi sumit? Contra in fine libelli dicit Quin- 
tus: 'quae tametsi ita sunt scripta, ut non ad omnes qui hono- 
res petant, set ad te proprie et ad hanc petitionem tuam valeant, 
tamen tu — 9 . Quid igitur? propterea a Quinto commentariolum 
abiudicabimus? Maxime eum reprehendere licebit, quod solam 
fratris petitionem respexerit. Quid? si soli fratri destinatum esse 
commentariolum manifesto declarat, si, ut supra 4 ) vidimus, nullo 
ex loco elici potest eum illud divulgare voluisse? Nam concedo 
Eussnero Quintum non tam libere de Pompeio, popularibus, opti- 
matibus dicturum fuisse, si libellum suum proferre eogitasset in 
publicum. Sed si Quintus familiariter ad fratrem scripsit, non 
mirum nos hic secretiores eius sententias expositas habere. 

lam restat, ut de commentarioli sermone ac dispositione 
pauca disseramus. Quodsi Eussnerus vituperat 5 ), 'rarissime clferri 
commentarioli sermonem, paucas esse translationes verborum, cre- 
briores aliquanto interrogationes, cumulatas anaphoras; miram esse 
similitudinem commissurarum, putidam et nonnunquam falsam dis- 
tributionem, nullam denique verborum copiam 9 : haec omnia nimis 
acute urgeri videntur. Nam Quintus cum ipse commentariolum 

1) P. 5. 2) Ad fa.m . 2, 4. 3) P. 6 . 4) P. 1G. 5) P. 7 sqq. 

2 * 

perfectum esse neget, tum, id quocl Wirzius recte monet 1 ), 
propter argumentum durum et asperum vix aliter scribere potuit, 
cum praesertim poeta potius esset, quam orator. At vero Eussne- 
rus minime convenire, ait 2 ), ieiunum commentarioli sermonem 
ei, 'qui in oratione pedestri subtiliter et ornate, suaviter et gravi- 
ter, Aristophaneo etiam modo scripsisse feratur 9 . Ego primum 
moneo, ne nimium fraternis illis blanditiis tribuamus. Deinde 
Eussnerum neglexisse puto libros de oratore a. 699/55 et pri- 
mam libri tertii ad Quintum epistolam a. 700/54 scriptam esse 3 ). 
Intra 9 vel 10 annos sermo non solum excoli et limari, sed etiam 
immutari solet. Quam ob causam etiam Eussnerus 4 ) cavere de- 
buit, ne 'epistolarum sermoni facili et iocoso 5 opponeret 'morosam 
et difficilem commentarioli orationem 9 , quoniam illae 5, 15, 20 
annis post scriptae sunt, quam hoc ortum videtur esse 5 ). Quid? 
quod inter quattuor illas epistolas atque commentariolum ne inter- 
cedunt quidem tales discrepantiae, quales Eussnerus statuit? Immo 
deprehendimus 'putidae illius divisionum ostentationis 6 ) 9 , quam 
Eussnerus in commentariolo valde castigat, exempla etiam in Quinti 
epistolis. Subscribam hic locos: 

ep. 1. et tibi et ago gratias comm. pet. 12, 48 et incertum 
et gratulor est et in diem et in paucioribus 

1. Sabini pueris et promisi — et certe abalienes et statim 
omnia et faciam et pluris (cf. §§ 3. 14. 18. 25. 

3. et vera et dulcia nuntiantur 31. 33. 39. 44. 55.). 

Porro cum appareat Quintum bis in una epistola sententias 
ita coniunxisse, ut unum enuntiatum relativum alterum sequere- 
tur nullo vinculo cum illo conexum, simillimas in commentariolo 
exstare structuras haec comparatio docebit: 

ep. 4. quos ego penitus novi comm. pet. 11, 44 vultu ac 
— plenos, qui nisi — recesse- fronte, quae est animi ianua, quae 
rint — est. incredibile est, quae si significat — parvi refert — 
ego — fecisse, quos ille latro, 6, 21 nedum ii, quibus saluti 
nisi — fuerit — deleniet. fuisti, quos tu habes plurimos — 

(Sic praeterea ter.) 

1) L. 1. p. 503. 2) P. 6. 

3) Cf. Tenffelii bist. litt. rom. 3 §§ 182, 2. 184, 3. 4) L. 1. p. 7. 

5) Cf. Buecheleri praef. edit. Q. Cic. rell. p. 3. C) P. 7. 12. 

Adde, quod et Quintus et commentarioli auctor mirum quan- 
tum adamant sententiarum structuras elegantiores, velut: 

ep. 4. maximum ab universo comm. pet. 8, 33 illa adule- 
naufragio periculum scentulorum ad amicitiam aetas 

adiungitur 

Denique ne illud quidem Eussneri sententiam confirmat quod, 
cum in epistolis 1. et 3. bis inveniamus 'etiam’, nusquam 'quo- 
que 5 , in commentariolo exceptis duobus locis, ubi 'quoque 5 legi- 
tur (9, 34 et 10, 40), semper particula 'etiam 5 oculis nostris 
occurrit. Sed liaec hactenus. Satis certis enim argumentis evicisse 
mihi videor Eussnerum iniuria a Quinto Cicerone abiudicasse com- 
mentariolum petitionis. Quod cum vero auctori redditum esse 
laetemur, tum nulli fere nobis usui fore ad restituendum oratio- 
nis nostrae tenorem valde dolemus. 


Caput alterum. 

Iam ad fragmenta, quae supersunt, transeamus ita, ut prius 
quam ipsa enarrare, corrigere, ordinare conemur, qua Asconius 
ratione in deligendis iis enarrandisque usus sit, explicemus. Ac 
simplicissima ratio erat eodem ordine fragmenta enumerandi, quo 
sese excipiebant in libris Ciceronianis; eamque ab Asconio ad- 
hibitam esse commenta in Pisonianam, Scaurianam, Milonianam 
luculenter edocent. Sed interdum ab ea declinavit, neque vero 
hoc aliquo modo significare neglexit. Velut in Pisonianae enar- 
ratione haec legimus 1 ) 'quis fuerit socer Pisonis patris, ipse supra 
dixit his verbis 5 . Ergo si Asconius nulla re soliti ordinis turba- 
tionem indicavit legentibus, ordinem integrum esse cogemus. Porro 
enarrator diligentissimus hic nos in definiendis spatiis, quae inter 
singula fragmenta videntur fuisse, optime adiuvat si non versuum 
numeris, at saltem his notationibus adscriptis: 'statim 2 ), paulo 
post 3 ), postea 4 ), quo loco 5 ). 5 Atque 'statim 5 cum non aliam, 
quam vulgo, vim habere duo loci Pisonianae 6 ) declarent, etiam in 

1) P. 52. 2) P. 85. 3) P. 91. 4) P. 84. 86. 5) P. 90. 

6) Ascon. p. 10. 14. 15 (cf. p. 67. 73 et Ciceronis editt.). Simil- 

lima est huic notatio 'sequitur’ (p. 67. 80). 

nostra oratione alterum fragmentum continuo sequi alterum indicat. 
Deinde habemus 'paulo post 5 , notationem satis ambiguam. Nam 
Pisonianae et Milonianae enarrationibus perlustratis eam spatia modo 
11 verborum modo 28 versuum significare vidi 1 ). Excipio enim 
unum locum, ubi septem paragraphos inter duo fragmenta inter" 
esse doceret, nisi illic nonnulla in codice intercidisse veri esset 
similius 2 ). Idem quod 'paulo post 5 , valet 'paulo ante 5 , quam notatio- 
nem Asconius ter usurpat 3 ), ubi quid a se iam supra dictum esse 
monet. Etiam latius patet significatio vocabuli 'postea 54 ) eanclemque 
vim habet atque vulgo. Denique in hac oratione ceperimus quasi 
titulos 4 fragmentis praescriptos (p. 85) 'Hunc Mucium in hac 
oratione Cicero appellans sic ait 5 , (p. 90) 'Quo loco dicit Cati- 
linam caput M. Mari gestasse 5 , (p. 91) 'Loquitur cum Catilina 5 , 
(p. 94) 'Dicit de malis civibus 5 . Ex bis de magnitudine spatio- 
rum fere nihil concludi potest. Nam ea quoque notio, cuius po- 
testas certo terminari posse videatur, 'quo loco 5 , tam ambigua 
est, ut, si Milonianam respexeris 5 ), amplius fere pateat, quam 
'postea 5 , si hanc orationem, haud multum discrepare videatur a 
notatione 'statim 5 . Praeterea Asconius in ipsa enarratione quin- 
quiens earum orationis partium, quae interierunt, vel rationem 
habuit, vel aliqua servavit. Ex quibus quantum lucrari possimus, 
considerandum est. Memorat igitur Asconius (p. 84): 'Nominatim 
etiam postea Cicero dicit quos occiderit (scii. Catilina), Q. Cae- 
cilium, M. Volumnium, L. Tanusium. 5 Sed quo hos nominaverit 
loco, non apparet, nisi hoc post secundum fragmentum esse 
factum. Verum tribus tantummodo locis illos nominare poterat 
Cicero, nempe post fragmenta 9. 19. 23 (24). At post fragmen- 
tum 9. nefaria Gratidiani caede memorata satis evincebatur Cati- 
linam parvi fecisse populum romanum. Contra nomina illa magna 
cum probabilitate collocabimus post fragmentum 19. Nam quoniam 
Cicero in fragmento 21. Catilinae quasi praenuntiavit capitis pe- 
riculum propter caedes commissas subeundum, ne falsus vates 


1) Ascon. p. 8: 11 verba; p. 9: 15 — 16 versus; p. 11: 9 versus; 
p. 15: 28 versus. Ascon. p. 43: 14—15 versus; p. 44: 10 -11 versus; 
p. 49: 7 — 8 versus. 

2) P. 49. Haec est sententia Hermanni Gaumitz, quam nuper in 
medium protulit in Leipz. Stud. 1879 t. II 2 p. 272. n. 2. 

3) P. 84. 87. 89. 4) P. 84. 86. 5) P. 53. 

videretur, antea absolutam omnium flagitiorum Catilinae imaginem 
depingere debebat. Tum inter fragmenta 23. et 24. haec nomina 
a Cicerone iterum memorata esse infra demonstrare studebimus. 
Deinde dicit Asconius (p. 84): 'quod crimen saepius ei tota ora- 
tione obicit 5 . Notio 'saepius 5 quam vim habeat, ex ipsis Asconii 
verbis intelligimus (p. 93): 'dictum est iam saepius Catilinam ex 
praetura Africam obtinuisse 5 . Ter autem eam rem memoraverat 1 ), 
et in Cornelianae et in huius orationis commentario, neque in de 
perditis, qui hunc antecedebant, talis mentionis locus fuit. Itaque 

certe tribus locis Gratidiani caedem Catilinae exprobratam esse 

puto. Quod cum bis in fragmentis 9. et 18. 19. factum videa- 
mus, tertius locus est investigandus. Nusquam autem commodius 

caedes illa memorari poterat tertium, quam inter fragmenta 23. 
et 24. una cum caedibus Caecilii, Volumnii, Tanusii. Infra ea 
de re plura; nunc ea reputemus, quae Asconius dicit p. 86: 
'et cur ipsum illud iudicium saepius in infamiam vocat? 5 Quod 
cum ter in fragmentis attingatur (in frgm. 4. 16. 24 a .), non ne- 
cesse est quartum circumspicere locum. Tum non omittenda haec 
Asconii verba (p. 92): 'quem Cicero ait avunculum esse Catilinae 5 
— eo consilio, opinor, ut, si Bellienus, Catilinae propinquus, dam- 
natus esset, eo minus fore, ut Catilina effugeret, lanquam omina- 
retur. Id autem ante fragmentum 20. fecit, nam 20. et 21. arte 
cohaerent. Maximi vero pretii est quintus locus, quippe quo Asco- 
nius ipsa Ciceronis verba afferat (p. 92) 'cum et imperitos se 
homines esse et, si quem etiam interfecissent, imperatori ac dicta- 
tori paruisse dicerent ac negarent quoque: Catilinam vero infitiari 
non posse 5 . Et oratio obliqua et verba 'negarent quoque 5 , quia 
respondent verbis fragmenti 21. 'denique illi negare potuerunt et 
negaverunt 5 , ostendunt ab Asconio ea quoque servata esse, quae 
inter fragmenta 20. et 21. erant. Quare illa verba in rectam 
orationem versa infra suo loco restituam 2 ). 


1) Cf. noviss. edit. praef. p. XVII, ubi post lin. 10. (II. In oratione 
in toga candida:) haec sunt addenda: f p. 75, 13 de quo paulo ante 
mentionem fecimus — p. 74, 17 ? . 

2) Etsi non satis certo definire possum, quid praeterea Asconius 
in enarrationem transtulerit ex hac oratione, tamen, quae ex ea pen- 
dere verisimile est, hic proponam. Atque argumenti quidem orationis, 
quod Asconius enarrationi praemisit, cum priorem partem (de competi- 

Sed satis de Asconio. Ciceronis verba, quae deperditis ora- 
tionis partibus aliquantum lucis afferre possunt, si in enarrandis 
fragmentis in ea incidero, diligenter excutiam. Nunc fragmento- 
rum ordinem valde turbatum esse, si placet, demonstrabo. Hoc 
enim manifesto ea ex re apparet, quod pars fragmenti 8. cum 24. 
plane congruit, nisi quod hic nonnulla verba exstant, quae illic 
desunt ('cuncto populo reclamante ac resistente 5 ). Absurdum 
esset contendere Ciceronem eandem sententiam iisdem plane ver- 
bis bis in eadem oratione elocutum esse; immo Asconium illa 
verba, quae iam antea descripserat, suo loco vel consulto vel casu 
repetivisse censebimus. Attulerat autem primo loco fragmentum 8. 
simul cum fragmentis 5. 6. 7. ea mente, ut Catilinam ab Cice- 
rone non defensum esse ipsis Ciceronis verbis probaret. Quae 

toribus Ciceronis) una cum primi fragmenti enarratione ex Ciceronis 
'expositione consiliorum suorum 5 (Ascon. p. 83. Cf. supra p. 4. n. 2.) 
fluxisse putem, tum alteram ('Causa orationis 5 etqs.) secundum hanc 
orationem conformatam esse censeo. Iam 'Gratidianum arta necessi- 
tudine Ciceroni coniunctum fuisse’ (p. 84) unde cognoverit Asconius, 
non minus dubium est, quam ex quo fonte ea quae sequuntur (p. 84) 
desumpta sint; equidem haec verba f nam is — turmas 5 huic orationi, 
reliqua usque ad frgm. 2. aliis fontibus deberi puto. Deinde in frgm. 4. 
enarratione (p. 85) Asconius haec: 'accusatus est repetundarum a P. Clodio 
adulescente 5 ex ipsa oratione cognoscere potuit; quae sequuntur: 'qui 
postea inimicus Ciceronis fuit’ omnibus erant notissima. Tum verba: 
'Q. enim Mucius tr. pl. intercedebat, ne lex ambitus ferretur; quod 
facere pro Catilina videbatur 5 (p. 85) ex hac oratione originem duxisse 
veri simillimum habeo. Neque vero minus probabile est haec: 'Ita qui- 
dem — esse facta 5 (p. 87) ex eodem fonte hausta esse. Tum 'Q. Mucio 
tr. pl. cognomen Orestino fuisse 5 (p. 89) dubito , num aliunde cogno- 
verit Asconius, quam ex hac oratione. Etiam haec: 'Catilinam per in- 
famiam repetundarum iudicio liberatum esse ita, ut eum senatorum 
urna damnaret, equitum et tribunorum absolveret 5 , (p. 90) in oratione 
i. t. c. h. si non inventa, tamen conclusa esse ex ea ab Asconio opinor. 
Tum frgm. 21. enarrationem magnam partem ex hac oratione originem 
traxisse supra ostendi (p. 23). Quibus porro frgm. 25. enarrat Asconius, 
ea ex eodem Ciceronis libello sumpsisse videtur, quem post frgm. 1. 
ut fontem suum nominavit. Denique satis certum mihi videtur verba 
e malis civibus’ (p. 94 ante frgm. 27.) in or. i. t. c. h. exstitisse. Sed 
ea, quae modo exposui, quoniam ambigua sunt, nec discerni potest, 
quae Asconius ex ipsa Ciceronis oratione in suum libellum transtulerit, 
quae ex coniectura orta sint, quaeve aliunde fluxerint, cavendum est, 
ne iis infra, ubi frgm. complere studebimus, incaute utamur. 

fragmenta quoniam eadem de causa omnia sunt prolata, si unum 
eorum ex inferiore oratione sumptum esse constat, sequitur, ut 
de reliquis idem sit indicandum. Nam ex superiore quod quam 
electum esse nego propterea, quod iam tum Asconius contra Fe- 
nestellam dicendi occasionem arrepturus fuisset. Quo denique 
quattuor illa fragmenta inseri debeant, exquiremus, cum in enume- 
randis fragmentis ad illos locos pervenerimus; nunc autem de 
singulis fragmentis deinceps agendum 1 2 3 ). 

Primum fragmentum hoc est: 

I. (1.) Dico , P. C., superiore nocte cuiusdam hominis nobi- 
lis et valde in hoc largitionis quaestu docti 1 ) et cogniti domum 
Catilinam et Antonium cum sequestribus suis convenisse. 

His verbis, quae, quanquam obscure dicta erant, tamen ab 
omnibus profecto, qui audiebant, intellegebantur, Cicero ea, quae 
tum Crassus et Caesar agitabant, perstringens hos veros ambitus 
licentiae auctores nuncupavit. Quodsi reputamus 'causam oratio- 
nis — fuisse, quod propter praecipuam Catilinae et Antoni auda- 
ciam censuerat senatus, ut lex ambitus aucta etiam cum poena 
ferretur, eique rei Q. Mucius Orestinus tr. pl. intercesserat 53 ), 
facile exordium orationis restituere possumus. Nam quoniam Cicero, 
cum de Mucii intercessione referebatur, sententiam rogatus in 
competitores invectus est, tum tempori aptissimum erat principio 
de intercessione, deinde de ambitu disseri, tum paulo ante fragmen- 
tum primum ambitus mentionem factam esse haec verba osten- 
dunt 'in hoc largitionis quaestu 9 . Ceterum opinor verbum 'dico 9 , 
quod primum fragmentum incohat, post aliquotiens eadem ratione 
repetitum esse; neque enim solum 'convenerunt 9 Catilina et Anto- 
nius, sed etiam consilia secreta agitaverunt. De his autem certio- 
rem factum esse Ciceronem, per speculatores scilicet, demonstrant 
ea, quae ipse in 'expositione consiliorum suorum 9 de Crasso et 
Caesare memoravit 4 ). 


1) Recipio plerumque eas lectiones, quas Kiesslingius et Schoellius 
proposuerunt; a quibus ubi recedam, id claris verbis indicabo. 

2) Necessariam clueo Halmii coniecturam; etsi enim c noti’ per se 
bonum sensum praebet (significat C beruchtigt’, cf. pro Cael. 13, 31; 
Verr. acc. I 6, 17; Verr. act. 6, 15), tamen valde dubito, num Cicero 
dixerit f notus in aliqua re 5 . 

3) Ascon p. 83. 4) Ascon. p. 83; v. supra p. 4. n. 2. 

Sequitur fragmentum secundum: 

II. (2.) Quem enim aut amicum potest habere is qui tot 
cives trucidavit, aut < 'clientem is) qui in sua civitate cum pere- 
grino negavit se iudicio aequo certare posse? 

Quod fragmentum quomodo cum primo cohaereat, non dif- 
ficile est dictu. Hic enim erit, ut opinor, sententiarum nexus: 
Catilinam et Antonium fautoribus uti nobilibus quibusdam viris (1.); 
praeter eos neque ex senatu neque ex populo quemquam habere 
amicum (2.). 

tam omisso orator Antonio de solo Catilina dicit primum 
in fragmento 

III. (3.) Nec senatum respexit 1 ), cum gravissimis vestris 
decretis absens notatus est. 

Inter hoc et fragmentum sequens: 

IV (4.) In indiciis quanta 2 ) vis esset didicit, cum est ab- 
solutus: si aut illud indicium aut illa absolutio nominanda est. 

non ita multa interciderunt. Illic enim vexationes provinciae 
Africae, hic iudicium significatur ob eas de Catilina factum. Ab- 
solutus erat ab equitibus et tribunis aerariis, quibus huius rei 
ignominia inusta iis senatoribus gratum fecit, qui illum damna- 
verant 3 ); idque eo magis, quod ii antea in indiciis regnantes, 
tunc equitibus et tribunis inferiores bis valde gaudebant aliquid 
exprobrari. 

Venimus nunc omissis iis fragmentis, quae ab Asconio extra 
ordinem allata sunt, ad fragmentum nonum: 

V. (9.) Populum vero, cum inspectante populo collum secuit 
hominis maxime popularis, quanti faceret ostendit . 

Gravissima hoc loco quaestio oritur, utrum fragmentum nonum 
continuo excipiat quartum, necne. Potuit enim fieri, ut Asconius eo, 

1) Traditum est: f ne se (si) iam tum (tam) respexit (despexit) 5 . 
Johnius (mus. rlien. 31, 401. n. 1) frustra defendit hanc scripturam: 
f nec se iam tum respexit’. Haec enim minime significant e schon damals 
nahm er keine Raison an’. Praeterea c se respicere’ Cicero nusquam, 
Plancus et Terentius uno uterque loco dixere. Scribendum est cum 
Kiesslingio-Schoellio C nec senatum respexit’. Similiter Cicero infra dixit 
(p. 90) c a senatoribus?’ 

2) I. e. f wie wenig’; similiter dixit C. (p. 87) in frgm. 9. c quanti 
faceret’. 

3) Ascon. p. 90. 

unde digressus erat, nollet redire, sed ut post fragmentum octavum 
pergeret interpretari. Si hoc statuimus: quo tandem modo fragmen- 
tum nonum cum antecedentibus coniunctum fuit? Paucis adum- 
bratae sunt in fragipento septimo singulae res, quae postea ex- 
ponuntur pluribus. Cum igitur in fragmento octavo Cicero de 
liis verbis 'diripuit socios 5 uberius dicat, fortasse haec 'caede ne- 
faria cruentavit 5 in fragmento nono descripta esse putabis. At 
neque est Ciceronis tam confuso res propositas ordine illustrare, 
neque fragmentum nonum ad illa verba pertinet. Nam ibi exemplo 
caedis Gratidiani demonstratur, quantam in populum impudentiam 
ostenderit Catilina. Porro vocula 'vero 5 (frgm. 9.) iam antea de 
Catilinae impudentia dictum esse indicat. Denique fragmentum 
nonum excepisse octavum rati, quod fragmentum 8. cum 24. con- 
iungendum est, nonum post vicesimum quartum collocare Asco- 
niumque mirifice omnia permiscuisse fragmenta credere cogere- 
mur. Quid plura? Si fragmentum nonum post quartum poni- 
mus, optime procedit oratio. Manifestum est enim fragmenta 3. 
4. 9. et 

VI. (10.) Me qua amentia inductus sit ut contemneret , con- 
stituere non possum. Utrum (in e ) 1 ) aequo animo laturum pu- 
tavit? At 2 ) in suo familiarissimo viderat me ne aliorum (cjui- 
deni) iniurias mediocriter posse ferre. 

et forma et sententia cognata esse. In omnibus enim non solum 
ea notio, quae gravissima est, primum locum tenet (nec senatum 
— in indiciis — populum vero — me), sec l etiam mentio fit 
impudentiae, qua fuerit Catilina in senatum (frgm. 3.), in indices 
senatorios (4.), in populum (9.), in Ciceronem (10.). Hunc qui- 
dem maxime laesit Catilina, quod illius auxilium a. 689/65 ultro 
oblatum repudiavit eamque rem in contione aliqua Ciceronem ir- 
ridens non dubitavit aperire. Non enim persuadere mihi possum 
Ciceronem haec dicturum fuisse (in or. pro Cael. 6, 14) 'me 
ipsum, me, inquam, quondam paene ille decepit, cum et civis 

1) Consentio cnm Kaysero r ine’ esse inserendum, sed hanc vocu- 
lam post r utrum 7 , quam post 'laturum 7 ponere malo. Nam si scriptum 
erat 'utrummeequo 7 (cf. Ascon. p. 84/75. n. 15. 'equa in re’) 'me 7 fa- 
cillime poterat excidere. 

2) Comprobo cum Kiesslingio Madvigii coniecturam f at 7 pro f an 7 
scribentis. 

mihi bonus et optimi cuiusque cupidus et fiemus amicus ac fidelis 
videretur 5 , nisi Catilina antea reni in medium protulisset. 

Hucusque Catilinae facinora enumerata sunt; sequilur altera 
pars orationis, qua demonstretur Catilinam et Antonium, quocun- 
que possint modo, consulatum occupare velle. Comparare igitur 
sibi socios gladiatoresque (frgm. 11. 12.) ad vim faciendam pa- 
ratos, praeterea per Orestini pecunia corrupti intercessionem im- 
pedire S. C. ac legem de ambitu denuo rogandam (13.). 

VII. VIII. (11. 12.) Alter pecore omni vendito et saltibus 
prope addictis pastores retinet , ex quibus ait se, cum velit, subito 
fugitivorum bellum excitaturum. (12.) Alter induxit eum quem 
potuit, 1 ) ut repente gladiatores populo non debitos polliceretur ; 
eos ipse consularis candidatus perspexit ei legit et emit; prae- 
sente populo Romano facium est. 

Haec duo fragmenta tam arto formae ac sententiae nexu con- 
iuncta sunt, ut unum ex iis efficere probabilius sit, quam aliquid 
inter ea supplere. Contra inter fragmenta 10. et 11. haud pauca 
interisse censeo. 

Pergimus ad fragmentum 

IX. (13.) Quamobrem augete etiam mercedem, si vultis, 
0 . Muci, ut perseveret legem impedire ut coepit senatusconsul- 
tum; sed ego ea lege contentus sum, qua duos consules designa- 
tos uno tempore damnari vidimus. 

Quaerendum est, 'quamobrem 5 Cicero tribuni mercedem au- 
gendam esse dixerit: scilicet quod Orestinus 8. C. tam scite et 
constanter etiam fremente senatu intercedebat, ut corollarium in- 
super meruisse videretur. Haec igitur ante fragmentum 13. ex- 
posita sunt. In hoc autem fragmento Cicero Catilinam frustra 
laborare monet; nam consulatum non impetraturum, immo poenas 
propter ambitum etiam lege Calpurnia esse daturum. Qua sen- 
tentia Cicero transgressum sibi paravit ad tertiam partem oratio- 
nis, ubi, quantulam spem consulatus occupandi habeant competi- 
tores sui, docet. Exstant ex hac parte fragmenta 14. 15. 16. 
17. 18. 19. Proponam singula. 

X. (14.) Atque ut istum omittam in exercitu Syllano prae- 
donem, in introitu gladiatorem, in victoria quadrigarium — 

1) Haec verba sana esse nego, sed emendationem satis probabilem 
invenire mihi non contigit. 

XI. (15.) Te vero , Catilina , consulatum sperare aut cogi- 
tare non prodigium atque portentum est ? A quibus enim petis? 
A principibus civitatis? qui tibi, cum L. Volcacio cos. in consilio 
fuissent, ne petendi quidem potestatem esse voluerunt. XII. (16.) A 
senatoribus? qui te auctoritate sua spoliatum ornamentis omnibus 
vinctum paene Africanis oratoribus tradiderunt? XIII. (17.) Ab 
equestri ordine, quem trucidasti? XIV. (18.) A plebe? cui 
spectaculum eiusmodi tua crudelitas praebuit, ut (te) nemo sine 
gemitu ac recordatione luctus aspicere possit? 

XV. (19.) Quod caput etiam tum plenum animae et spiri- 
tus ad Syllam usque ab laniculo ad aedem Apollinis manibus 
ipse suis detulit. 

Quorum fragmentorum primum et ultimum parvis spatiis ab 
antecedentibus et a sequentibus distare, reliqua fere continuari 
et in totum posse coniungi videntur. Quanquam non nego Asco- 
nium fortasse nonnulla vocabula, sicut in fragmento 8. verba 
'cuncto populo reclamante ac resistente’ praeteriit, ita in bis quo- 
que fragmentis omisisse. Ceterum clare hic perspici potest ac- 
curatissima enuntiatorum descriptio. Legimus enim: c a principi- 
bus, qui — (15.) a senatoribus, qui — (16.) ab equestri ordine, 
quem — (17.) a plebe, cui — (18.). Similiter in fragmentis 3. 
4. 9. 10. singuli enumerantur, quos Catilina laeserit. Apparet et 
hic et illic Ciceronem perparvam materiem eo consilio tam sub- 
tiliter et accurate disiunxisse, quo plura et graviora dicere vide- 
retur, quam dixit. Iam quae inter fragmenta 14. et 15. et inter 
18. et 19. perierint, non difficile est exploratu. Nam post fragmen- 
tum 14. narravit Cicero Antonium suo beneficio ex ultimo ad 
tertium locum praeturae pervenisse, nec vero facilius consulatum 
nacturum esse. Deinde ad Catilinam transiit eumque neque a 
principibus civitatis (15.), neque a senatoribus (16.), neque ab 
equitibus (17.), neque a plebe (18.) creatum iri confirmavit. 
Postremo, quo maiorem Catilinae invidiam faceret, in caede Gra- 
tidiani diutius commoratus est. Hoc loco quae desunt supplendi 
opportunitatem nobis praebet Quinti Ciceronis commentariolum 
petitionis (3, 10). Sed nolo pro certo habere Marcum etiam illa 
mutuatum esse a fratre; at si in fragmento nono de eadem re 
similiter atque Quintus locutus est, haud longe a vero recedemus, 
si idem statuemus de hoc loco. Praeterea liuc nomina Caecilii, 

Volumnii, Tanusii inserenda esse iam supra 1 ) ostendi. Ilis prae- 
missis Cicero in fragmentis 20. et 21. 

XVI. (20.) XVIf. (21.) Quid tu potes in defensione tua 
dicere , quod illi non (dixerint? at illi mullei) dixerunt , quae 
libi dicere non licebit — Primum dicere potuerunt imperitos se 
homines esse , nec, quantum scelus susciperent, satis intellexisse ; 
deinde, si quem etiam interfecissent, imperatori ac dictatori se 
paruisse. — Denique illi negare potuerunt et negaverunt: tu 
libi ne infitiandi quidem f impudentiae 2 ) locum reliquisti. Quare 
praeclara dicentur iudicia tulisse si, qui infitiantem Luscium 
condemnarunt , Catilinam absolverint conflentem. 
ita cum Catilina loquitur, quasi iam reus inter sicarios factus sit. 
Haec dicere non poterat, nisi Lucceium Catilinae nomen delaturum 
esse iam certo sciebat 3 ). Lacunam inter fragm. 20. et 21. ita, 
ut feci, explendam esse supra (p. 23) exposui. 

Veniamus nunc ad fragmenta 22. 23. 24. 8. 7., quae simul 
omnia liceat mihi tractare. Ordiendum est a fragmento 24., 


1) P. 22. 

2) Hoc verbum corruptum est. Ego, donec melior reperiatur 
emendatio, ita scribere velim e quidem impudenter locum r. ? 

3) L. Lucceium iam ante comitia consularia a. 690/64 Catilinae 
nomen detulisse ad -Iulium Caesarem aedilicium, qui tum quaestioni 
de sicariis praeerat (Lange R. A. III 2 p. 230), sed hunc aut nomen 
non recepisse, aut indicium ultra com. consul, prolatasse Johnius 1. 1. 
p. 736. (cf. 734. 735.) opinatus est. Huius coniecturae causas affert 
duas ,,dass Cicero mit der grossten Bestimmtheit von diesem Prozess 
spricht — , ferner, dass Catilina im FalL der Designation der Anldage 
entzogen gewesen ware (vgl. Asc. p. 19, 14 fg. Dio 39, 7). u At ex 
illa re non continuo sequitur, ut Lucceium iam ante com. consul, ac- 
cusationem Catilinae frustra instituisse censeamus — an Asconium hoc 
silentio praeterisse putas? Et ipse Johnius alio loco (in mus. rh. 31. 
p. 414) item ad Asconium provocat — , contra rem simpliciter repu- 
tantibus Cicero aliquo modo de Luccei consilio certior videtur factus 
esse. Alteram vero causam prorsus nullam esse cum Asconius p. 19 
(„ne Scaurus — antequam de eo iudicari posset, magistratum iniret“) 
tum Cicero frgm. 13. huius orationis („qua duos consules designatos 
uno tempore damnari vidimus 44 ) satis clare ostendunt, neque vero his 
minorem fidem habebimus, quam Dioni (39, 7 „ujc icat vqv MKrjv Tfjc 
ffiac, av dTro5eix6fl, 5iaqpeu£6|uevoc“). Denique in verbis Ciceronis: 
„Quare praeclara dicentur iudicia tulisse si, qui infitiantem Luscium 
condemnarunt, Catilinam absolverint confitenteni 44 (frg. 21.) non 

quod cum 8. coniunctum et 24. loco positum lioc numero: 24 a . 
signamus. Quodsi fragmentum 8. suo loco repositum est, quia 
Asconius notatione 'postea 9 hoc post septimum fuisse indicat, 
septimum locabimus ante 24 a . In septimo autem fragmento 
breviter eae res proponuntur, de quibus Cicero postea dicturus 
est. Hoc reputantibus nobis nullus occurrit intra fragmentum 
1. et 21. locus, quo apte fragmentum septimum possit constitui. 
Reliquum est, ut aut ante fragmenta 22. et 23., aut inter ea, 
aut post ea ponamus. Sed quominus duobus fragmentis inter- 
iciamus, prohibet et ea res, quod fragm. 22. et 23. arte co- 
haerent, et ea, quod Cicero in fragmentis 22. et 23. cum Ca- 
tilina, in fragmento septimo de eo loquitur. Eadem de causa ne 
post 23. quidem ponemus. Praeterea notio 'postea 9 , quae inter 
7. et 8. est, non brevi intervallo distare alterum ab altero signi- 
ficat, — ad hoc Asconius utitur notatione 'paulo post 9 — sed 
satis magnum inter utrumque spatium intercedere. Ergo nulla 
optione relicta fragmentum 7. ante 22. collocabimus ita: 

XVIII. (7.) Stupris se omnibus ac flagitiis contaminavit; 
caede nefaria cruentavit; diripuit socios; leges , quaestiones , 
iudicia violavit — 

XIX. (22.) Hanc tu habes dignitatem qua fretus me con- 
temnis et despicis , an eam quam reliqua vita es consecuius ? 
cum ita vixisti , ut non esset locus tam sanctus , quo non ad- 
ventus tuus , etiam cum culpa nulla subessel , crimen afferret. 
Sequuntur deinceps fragmenta: 

XX. (23.) Cum deprehendebar e in adulteriis , cum de- 
prehendebas adulteros ipse , cum ex eodem stupro tibi et uxorem 
et filiam invenisti. 

XXI. (8. 24. h. e. 24 a .) Quid ? ego ut violaveris provin- 
ciam praedicem cuncto populo reclamante ac resistente ?*) Nam 

cum Johnio statuemus (1. 1. p. 734) inesse „die Vorausanlmndigung der 
Freisprechung Catilinas — “, immo Cicero, ne Catilina postea ab- 
solveretur, prohibere studebat, cum demonstraret magno iudicibus de- 
decori fore absolutionem Catilinae. 

1) Patricii coniecturam pro 'violaveris pr.’ bis involaveris in pr.’ 
scribentis quanquam Madvigius (in libello supra 1.) probavit, reicio, 
quoniam duobus locis (p. 86. 93) eadem verba sine ulla variatione 
exstant, ac Mommseno adsentior iudicanti (in noviss. edit. app. erit, 
illi frgm. subscripto) iniuriam significari in repetundarum iudicio 

ut te illic gesseris non audeo dicere , quoniam ab solidus es. 
Mentitos esse equites Romanos, falsas fuisse tabellas honestissi- 
mae civitatis existimo, mentitum Q. Metellum Pium, mentitam 
Africam: vidisse aliud nescio quid illos indices, qui te inno- 
centem indicarunt. 0 miser, qui non sentias illo iudicio te non 
absolutum, verum ad aliquod, severius iudicium ac maius sup- 
plicium reservatum ! 

Hunc ordinem fragmentorum verum esse satis certis probare 
possumus rationibus. Cum enim res in fragmento septimo paucis 
circumscriptae in fragmentis 22. 23. 24 a ., quae sequuntur, pluri- 
bus illustrentur, in fragmentis 22. et 23. de his verbis 'stupris 
se omnibus ac flagitiis contaminavit 9 , in fragmento 24 a . de his 
'diripuit socios 9 deinceps agitur. Verba quae restant 'caede ne- 
faria cruentavit’ inter fragmenta 23. et 24 a . ita tractata videntur 
esse, ut denuo Catilinae caedes Caecilii, Volumnii, Tanusii probro 
sint datae 1 ). lam fragmenta 22. et 23. in unum conflanda sunt 
non solum propterea, quod utrumque de stupris Catilinae est, 
sed etiam quod in utraque singulae orationis particulae vocabulo 
'cum 9 saepius atque in principio repetito conexae sunt. Ergo, 
si quidquam, certe huiusmodi sententiolas aliquot intercidisse 
veri simile est. At mihi quidem nihil hic desiderari videtur, 
quod, cum post fragmentum 23. prorsus nihil etiam gravioris 
momenti afferri possit, illorum stuprorum numerum augere im- 
portunum est. 

Neque vero multa interierunt inter fragmenta 24 a . et 25., 
scilicet ea, quibus, quam vera essent verba 'leges, quaestiones, 
indicia violavit 9 , exemplis demonstrabatur. Id autem fecit Cati- 
lina, quod plurimos iudices ipsumque accusatorem Clodium in 
causa repetundarum pecunia data corrupit 2 ). Quod ad leges 
attinet, despexit profecto leges de ambitu 3 ) et de numero secta- 
torum et similes. Fortasse etiam in causa incesti, quod cum 
Fabia, virgine Vestali, commisisse arguebatur 4 ), contemptim lo- 

provinciae illatam 5 . Tum, ut magis rhetorice conformetur sententia, 
post r quid 5 interrogationis signum pono. Reliqua sana sunt, si cum 
Halmio pro c clamante’ 'Teclamante 5 scripseris (cf. nunt. Mon. 1862 II 
p. 29 et Cic. in Pis. 2, 5. 13, 29.). 

1) V. supra p. 23. 2) Ascon. p. 87. 88. Cf. comm. pet. 3, 10. 

3) Cf. Cic. pro Sulla 22, 63. 4) Ascon. p. 93. 

culus erat de iudiciis, sive in ipsa actione, sive alibi. Porro 
fragmento septimo aliquid addere velim. Non enim dubium est, 
quin fragmentum 

XXII. (25.) Praetereo nefarium illum conatum tuum et 
paene acerbum et luctuosum rei publicae diem , cum Cn. Pisone 
socio , ne quem alium nominem , caedem optimatum facere voluisti. 

cum antecedentibus artius coniungi et simul cum aliis ad 
fragmentum septimum referri debeat. Quare fragmento septimo 
haec fere adicio: 'ipsum reipublicae statum labefactare conatus 
est ? . In fragmento autem 25. Cicero, etsi hanc rem praeterire 
se velle fingit, tamen, quoniam maxima quaeque praeteritionis 
figura usus dicere solebat, Catilinam sane gravissime afflixit 1 ). 
Sententia denique eius partis orationis, quae complectitur frag- 
menta 14. 15. 16. 17. 18. 19. 20. 21. 7. 22. 23. 24 a . 25. 
haec fere est: Catilinam nullam spem consulatus habere, primum 
quod impudentia sua flagitiisque omnes ordines laeserit, deinde 
quod eam dignitatem amiserit, quam omnes candidati consulares 
habere debeant. 

Satis iam Cicero de Catilina dixerat; restabat, ut de Antonio 
et Orestino verba faceret. Ad quos hoc fere modo transiit, ut 
exponeret: Catilinam utique indignum esse consulatu, Antonium 
saltem prinus dignum, quam ipsum. Ita enim populum indicasse, 
cum praetores a. 688/66 creasset. Quae hic perierunt maiorem 
partem ad Antonium pertinuisse, quam ad Catilinam probabilius 
est. Tametsi enim Ciceronem, ut et Catilinae vitia clarius illu- 
straret, neve Antonii ut collegae magis exoptati stomachum 
nimis moveret, huic multo magis pepercisse, quam Catilinae, ex 
fragmentis elucet, tamen insto brevius de Antonio actum fuisset, 
si hoc loco plura de Antonio intercidisse negaremus. Sequitur 
deinceps fragmentum 

XXIII. (26.) An oblitus es te ex me, cum praeturam pe- 
teremus, petisse, ut tibi primum locum concederem ? Quod cum 
saepius ageres et impudentius a me contenderes , meministi me 
tibi respondere impudenter te facere, qui id a me peteres quod 
a te Bocidus nunquam impetr asset? 

Quid praeterea hic protulerit, dubium, nisi hoc probabile 


1) Cf. John. 1. 1. 719. 735. 


3 

eum nonnullas eiusdem generis narratiunculas dictaque illis ad- 
didisse. 

Praeter 26. unum fragmentum ad solum Antonium pertinet 
quintum, idque incertae sedis. Quo igitur loco collocandum est? 
Non quidem post fragmentum secundum, quia Asconius infra, 
non supra quattuor illa fragmenta elegit; neque haberemus, quo 
commode fragmentum sextum insereremus, quippe quod illud 
statim sequi Asconius indicet. Ex tribus reliquis locis, de qui- 
bus cogitare possumus (frgm. 11. 14. 26.), primum reiciendum 
est fragmentum 11., praecipue quod fieri non potest, ut frag- 
mentum 6. ante 11. ponatur. Minus etiam idoneus ob eandem 
causam est locus circa fragmentum 14. Superest fragmentum 
26. Pone hoc fragmenta 5. et 6. locabimus. 

XXIV. (5.) Nescis me praetorem primum esse factum , te 
concessione competitorum et conlatione centuriarum et meo 
maxime beneficio ex postremo in tertium locum esse sub- 
iectum ? 

XXV. (6.) Te tamen , Q. Muci , tam male cie populo Ro- 
mano existimare moleste fero , qui hesterna clie me esse dignum 
consulatu negabas. Quid ? p. R. minus diligenter sibi consti- 
tuet 1 ') defensorem quam tu tibi? Cum tecum furti L. Calenus 
ageret , me potissimum fortunarum tuarum patronum esse vo- 
luisti. Cuius tu auxilium in tua turpissima causa delegisti, 
hunc honestissimarum rerum defensorem p. R. auctore te re- 
pudiare potest? Nisi forte hoc dicturus es , quo tempore cum 
L. Caleno furti depectus sis , eo (te?} 2 * * ) tempore in me tibi 
parum esse auxilii vidisse. 

Quantum sit spatium inter fragmenta 26. et 5. definire non 
possumus. Nonnullas vero sententias ex initio fragmenti 6. re- 
stituere licet. Ibi cum summa totius enuntiati vis posita sit in 
verbis 'tam male de p. R. existimare 5 , ita fere Ciceronem dixisse 
nobis fingemus: populum Romanum in comitiis praetoriis sese 
digniorem praetura duxisse, quam Antonium, idque Antonium 

1) Ita cum Halmio (1. 1. p. 28.) pro 'constitueret 9 scribendum est; 
nam de consulatu dicit Cicero. 

2) Necesse est voculam 'te 9 aliquo inseri. Aptissimus est locus 

ante 'tempore 9 . Repetitum vocabulum 'tempore 9 nullam offensionem 

habet. 

neque ignorare (fragm. 26. 5.), neque negare; Orestiuum tamen 
de populo Romano male existimare se moleste ferre (fragm. 6.). 

Tandem ad finem orationis pervenimus , nam duo fragmenta ; 
quae supersunt , si non conclusisse orationem, tamen in extrema 
fuisse oratione videntur. Ac fragmentum alterum: 

XXVI. (27.) Qui posteciquam illo (quo) conciti ercint Hi- 
spaniensi pugiunculo nervos incidere civium Romanorum non 
potuerunt , cluas uno tempore conantur in rem publicam siccis 
destringere 1 ). 

satis sanum est, contra alterum: 

XXVII. (28.) Hunc vos scitote Licinium gladiatorem iam 
immisisse lapillum Catilinae f iuclic . qua Q. ve Curium ho- 
minem quaestorium. 

tam corrupte traditum est, ut ne sententiam quidem elicere, 
nedum pristinam formam restituere possimus. Hoc certum est 
Ciceronem in utroque fragmento c de malis civibus dixisse’ 2 ). Et 
ne hoc quidem dubium, quin hic iidem significentur, atque in 
principio orationis. Neque hoc inconsulte fecit Cicero. Sicut 
enim, cum coepit dicere, audientibus novarum rerum metu 
admovendo id quod volebat, ut facinora conatusque Catilinae 
etiam periculosiora viderentur, plane consecutus est, sic in fine 
ad eosdem socios ac fautores Catilinae et Antonii recurrens pri- 
orem metum non solum renovavit, sed etiam auxit effeci tque, ut 
ipse consul omnium consensu fieret, Catilina repulsam acciperet. 
Quot ante fragmenta 27. et 28. aut inter ea, aut post ea inter- 
ciderint, enucleare non possumus. Hoc unum dicere licet 
Ciceronem nonnulla similia illis addidisse. 

In fine huius capitis brevem descriptionem orationis in toga 
candida habitae proponere in animo est. Sed praemoneo, ne 
dispositionem rhetorum praeceptis diligenter accommodatam re- 
quiras. Hoc vetabat argumentum orationis. Statuendum igitur 
est, secundum quas rationes tota materies disiuncta sit. Atque, 

1) Quanquam Asconius dicit e duas sicas Catilinam et Antonium 
appellari manifestum est’, tamen, nescio quo pacto, Drumannus (G. 
R. V, 421) f Catilinam et Antonium sicas destringere’ dicit hoc frag- 
mentum respiciens. Contra Catilina et Antonius sicae nuncupantur a 
Caesare et Crasso destrictae. 

2) Cf. p. 24. 

3 * 

si iota oratio in toga candida h. de coitione Catilinae et Antonii 
est 1 ), etiam singulas partes ad eandem referre debemus coitionem. 
Quod num commode et apte fieri possit, dispositionis imago, 
quam extemplo hic subscribam, manifesto ostendet. 

A. Exordium 

videtur fuisse 

a) de Orestini intercessione, 

b) de huius auctoribus, Catilina et Antonio. [Ex hac 
orationis parte nihil servatum est.] 

B. In Tractatione 

Cicero I., senatus consultum defendit, cum 

ci) describit ambitum Catilinae et Antonii et 
b) dicit de hominibus nobilibus coitionis fautoribus. 
[Lacuna, fragm. 1., lacuna.] 

II., parte, qualis sit coitio., ostendit moribus factisque 
Catilinae expositis. [Frgm. 2., lacuna, frgm. 3;, la- 
cuna, frgm. 4., lacuna, frgm. 9., lacuna, frgm. 10.] In 

III. , parte dicit de coitionis consiliis. Quae, qualia sint, 

inde apparet, quod 

a) vim et arma parant Catilina et Antonius, [La- 
cuna, frgm. 11., frgm. 12.] 

b) Orestinum mercede adduxerunt, ut senatus con- 
sulto intercederet. [Lacuna, frgm. 13., lacuna.] In 

IV. , parte demonstrat coitionem nullam spem habere. 

Catilina nullam habet, quod 

a) nemo eum creaturus est, immo quidam mox 
accusaturus; [Frgm. 14., lacuna, frgm. 15., 
frgm. 16., frgm. 17., frgm. 18., lacuna, frgm. 
19. — lacuna, frgm. 20., lacuna, frgm. 21.] 

b) quod nullam habet dignitatem. [Lacuna, frgm. 7., 
lacuna, frgm. 22., frgm. 23., lacuna, frgm. 24 a ., 
lacuna, frgm. 25., lacuna.] In 

V. , parte exponit Antonium, etsi maiorem dignitatem 

Catilina habere, tamen multo minorem ipso. Id 
illustratur exemplis e vita Antonii sumptis. Interea 
breviter attingit Orestinum. [Frgm. 26. , lacuna, 
frgm. 5., fragm. 6., lacuna.] In 

VI. , parte, quam perniciosa sit coitio reipublicae et se- 

natus auctoritati, memorat. [Frgm. 29., lacuna, 
frgm. 28., lacuna.] 


1) Ascon. p. 83. 

C. Conclusio 

fortasse continebat et admonitiones precesque atque exposita 
Ciceronis consilia voluntatesque et Ciceronis de Orestini inter- 
cessione sententiam. [Ex hac parte nullum fragmentum superest.] 


Caput tertium. 

Etiamsi ea, quae hucusque de fragmentis huius orationis 
ordinandis complendisque disputavi, magnam partem e rationibus 
non satis certis pendere videantur, tamen me, si quae inter 
singula fragmenta perisse puto, iam breviter describere conabor, 
cum nimiae audaciae crimen evitaturum, tum aliquod operae 
pretium facturum esse spero. Neque vero ignoro ne a sagacis- 
simis quidem viris proprias Ciceronis cogitationes, nedum verba 
certo divinari atque ita fragmentis ingeri posse, ut pristina re- 
nascatur oratio. Contra nimius is quoque videtur, qui omnia,, 
quae a Cicerone in hac oratione dicta esse variis de causis pro- 
babile est, ut incerta abiciat ac de restituendo sententiarum 
tenore prorsus desperet, cum praesertim permulta fragmenta, si 
parvum totius orationis circuitum respexeris, ab Asconio servata 
esse supra demonstraverim 1 ). Praeterea non inutile videtur et 
eum fragmentorum ordinem, quem verum duco, et eas cogi- 
tationes praecipuas, quas inter fragmenta fuisse supra probare 
studui, summatim in conspectum producere, quo facilius senten- 
tias meas percensere atque examinare possint legentes. 


Cicero in prooemio haec fere dixit: 'Aegerrime se ferre, 
quod Orestinus senatus consulto, reipublicae saluberrimo, sine ulla 
iusta causa intercederet. Cuius intercessionis auctores esse Cati- 
linam et Antonium; quos contra ipsum coisse ad consulatum, 
quocunque modo possent, occupandum . 5 

Tum transiit ad tractationem hunc fere in modum: 'Quare 
cum ambitum immodicis largitionibus ac maxima cum impudentia 
facerent, suo iure senatum decrevisse, ut lex ambitus aucta etiam 
cum poena ferretur. Apparere, quam periculosa esset reipublicae 
saluti ambitus licentia illa, quam Catilina et Antonius adhiberent, 
non. illi quidem sua sponte, sed virorum quorundam potentissi- 
morum consilio atque opera freti 2 ). 5 


1) P. 9. 2) Y. supra p. 25. 

I. (1.) Dico , P. C., superiore nocte cuiusdam hominis no- 
bilis et valde in hoc largitionis quaestu docti et cogniti do- 
mum Catilinam et Antonium cum sequestribus suis convenisse. 

Lacuna non admodum magna, ubi haec fere exposita erant: 
c Illie Catilinam et Antonium cum fautoribus suis secreta consilia 
agitare, illic ministris mandata viritim dare, inde magnas illas 
pecunias hauriri, quibus ambitionem et forensem laborem susti- 
nerent. Sed nobiles illos Catilinae socios per speciem eius causae 
favendi nihil nisi id agere, ut sua consilia, quae, quam per- 
niciosa reipublicae futura essent, se vix audere explicare, quam 
primum ad effectum adducerent. Neque ex summis, neque ex 
infimis quemquam propensa voluntate esse in Catilinam et An- 
tonium *)/ 

II. (2.) Quem enim aut amicum potest habere is qui tot 
cives trucidavit , aut ( clientem is} qui in sua civitate cum 
peregrino negavit se iudicio aequo certare posse? 

Lacuna non admodum magna, in qua has cogitationes fuisse 
puto: 'Quamobrem fore, ut praeter improbos ac perditos cives 
nemo Catilinam suffragio ornaret. Quicunque enim Catilinae 
vitam ante actam reputaret, eum facere non posse, quin summo 
supplicio potius, quam summo honore dignum esse illum indi- 
caret. Annon a Catilina omnes bonos omnium generum atque 
ordinum acerbissime laesos esse? Catilinam Africae provinciae, 
quam propraetor gravissime vexavisset, luctus et lacrimas su- 
perbe neglexisse/ 

III. (3.) Nec senatum respexit, cum gravissimis vestris 
decretis absens notatus est. 

Lacuna perparva. 

IV. (4.) In iudiciis quanta vis esset didicit, cum est ab- 
solutus: si aut illud iudicium, aut illa absolutio nominanda est 2 ). 

Lacuna perparva. 

V. (9.) Populum vero, cum inspectante populo collum se- 
cuit hominis maxime popularis, quanti faceret ostendit. 

Lacuna perparva. 

VI. (10.) Me qua amentia inductus sit ut contemneret, 
constituere non possim. Utrum (gney aequo cinimo laturum 
putavit ? At in suo familiarissimo viderat me ne aliorum (qui- 
dem} iniurias mediocriter posse fetare 3 ). 

Lacuna non admodum magna. Transitum ad frgm. sequens 


1) V". supra p. 25. 2) V. supra p. 26. 3) V. supra p. 27 sq. 

ita nobis fingere possumus, ut Ciceronem liaec fere dixisse pute- 
mus: 'Se non tam impotentem esse, quam fortasse Catilinae 
videretur. Nam cum legum vi atque auctoritate, tum studio 
atque voluntate omnium bonorum se uti praesidio firmissimo; 
quibus si secreta Catilinae eiusque fautorum consilia aperuisset, 
fore, ut multo acrius ipsi succurrerent, adversarentur Catilinae. 
Quales enim consules futuros esse eos, qui, quoniam desperarent 
de cuiusquam boni amicitia atque auxilio, operas et manum com- 
pararent ad consulatum, si non legitima via, tamen per vim et 
arma petendum/ 

VII. VIII. (11. 12.) Alter pecore omni vendito ei saltibus 
prope addictis pastores retinet , ex quibus ait se cum velit 
subito fugitivorum bellum excitaturum . (12.) Alter induxit f eum 
quem potuit 1 ), ut repente gladiatores populo non debitos pol- 
liceretur; eos ipse consularis candidatus perspexit et legit et 
emit; praesente populo Romano factum est 2 ). 

Lacuna parva. Cicero sic fere perrexit dicere: 'Verum 
Catilinam et Antonium non habere, quod extrema experirentur, 
donec per strenui ac praeclari cuiusdam tribuni pl. intercessionem, 
legitimam scilicet, etsi grandi pecunia emptam, quaecunque nol- 
lent impedirent/ 

IX. (13.) Quamobrem augete etiam mercedem , si vultis, 
Q. Muci, ut perseveret legem impedire ut coepit senatus con- 
sultum; sed ego ea lege contentus sum, qua duos consules de- 
signatos uno tempore damnari vidimus 3 ). 

Lacuna non admodum magna, quae continebat hanc sen- 
tentiam: 'At vero non esse periculum, ne futurum esset, ut 
Catilina et Antonius una consules crearentur. Nam neque An- 
tonium, neque Catilinam ullam spem consulatum adipiscendi 
habere/ 

X. (14.) Atque ut istum omittam in exercitu Syllano prae- 
donem, in introitu gladiatorem , in victoria quadrigarium — 

Lacuna perparva, quae hoc modo expleri potest: 'fuisse, 
considerate, quomodo praetor factus sit. Meo enim beneficio 
factum est, ut Antonius ex postremo in tertium locum sub- 
iceretur. Nunc autem, quoniam societate cum Catilina facta me 
omnesque bonos adversarios habere maluit, quam amicos, ne 
tantulum quidem spei retinere debet, quantum in praeturae pe- 
titione 4 )/ 


1) V. supra p. 28. 2) V. supra p. 28. 

3) V. supra p. 28 sq. 4) V. supra p. 29 sq. 

XI. — XIV. (15. — 18.) Te vero , Catilina , consulatum sperare 
aut cogitare non prodigium atque portentum est ? A quibus 
enim petis? A principibus civitatis? qui tibi, cum L. Volcacio 
cos . in consilio fuissent, ne petendi quidem potestatem esse 
voluerunt. (16.) A senatoribus? qui te auctoritate sua spo- 
liatum ornamentis omnibus vinctum paene Africanis oratoribus 
tradiderunt? (17.) Ab equestri ordine, quem trucidasti? (18.) 
A plebe , cui spectaculum eiusmodi tua crudelitas praebuit, ut 
(te) nemo sine gemitu ac recordatione luctus aspicere possit? 

Lacuna perparva, quam Quinti Ciceronis verbis (comm. pet. 
3, 10) usus sic expleo: 'Annon hominem carissimum populo 
Romano , M. Marium , inspectante populo Romano vitibus per 
totam urbem cecidisti, ad bustum egisti, ibi omni cruciatu la- 
cerasti, vivo stanti collum gladio tua dextera secuisti, cum si- 
nistra capillum eius a vertice teneret? 5 

XV. (19.) Quod caput etiam tum plenum animae et 
spiritus ad Syllam usque ab Ianiculo ad aedem Apollinis mani- 
bus ipse suis detulit. 

Lacuna non admodum magna, ubi Ciceronem haec expli- 
casse opinor: 'Praeterea Catilinam tres viros clarissimos, Q. 
Caecilium, M. Volumnium, L. Tanusium crudelissime occidisse 1 ). 
Quid ergo? Tam sceleratum hominem habere, quod se con- 
sulem creatum iri speraret? Catilinam non solum repulsam ac- 
cepturum esse, sed etiam propter caedes illas reum fore. Nonne 
brevi ante Catilinae avunculum 2 ) L. Bellienum, qui iussu Sullae 
Lucretium Ofellam trucidasset, item L. Luscium ob tres caedes 
proscriptorum accusatos esse meritasque poenas dedisse? 9 

XVI. (20.) XVII.* (21.) Quid tu potes in defensione tua 
dicere, quod illi non (dixerint? at illi multa) dixerunt quae 
tibi dicere non licebit — Primum dicere potuerunt imperitos 
se homines esse, nec quantum scelus susciperent satis se intel- 
lexisse; deinde, si quem etiam interfecissent, imperatori ac 
dictatori se paruisse 3 ) — (21.) Denique illi negare potuerunt 
et negaverunt: tu tibi ne infitiandi quidem impudenter locum 
reliquisti 4 ). Quare praeclara dicentur indicia tulisse, si, qui 
infitiantem Luscium condemnarunt , Catilinam absolverint con- 
ftentem. 

Lacuna parva, quae hanc sententiam continuisse videtur: 

1) V. supra p. 22. 2) V. supra p. 23. 

3) V. supra p. 23. 4) V. supra p. 30. 

'Catilinam quidem prorsus desperare de consulatu occupando 
necesse esse, quod dignitatem illam, quam candidati consulares 
utique habere deberent, amisisset facinoribus cuiuslibet generis 
commissis/ 

XVIII. (7.) Stupris se omnibus ac ftagitiis contaminavit; 
caede nefaria cruentavit ; diripuit socios; leges , quaestiones , 
iudicia violavit, ipsum reipublicae statum labefactare conatus est 1 ). 

Lacuna perparva. 

XIX. (22.) XX. (23.) Hanc tu habes dignitatem qua fretus 
me contemnis et despicis, an eam quam reliqua vita es con- 
secutus? cum ita vixisti, ut non esset locus tam sanctus quo 
non adventus tuus, etiam cum culpa nulla subesset, crimen af- 
ferret. (23.) Cum deprehendebar e in adulter iis, cum depre- 
hendebas adulteros ipse, cum ex eodem stupro libi et uxorem 
et filiam invenisti. 

Lacuna parva, ubi haec mihi videntur interisse: 'An digni- 
tatem sibi parasse Catilinam M. Mario, Q. Caecilio, M. Volumnio, 
L. Tanusio singulari immanitate et crudelitate trucidatis ? 5 

XXI. (24 a .) Quid? ego ut violaveris provinciam prae- 
dicem cuncto popido reclamante ac resistente? nam ut te illic 
gesseris non audeo dicere, quoniam absolutus es. Mentitos esse 
equites Romanos, falsas fuisse tabellas honestissimae civitatis 
existimo, mentitum Q. Metellum Pium, mentitam Africam: vi- 
disse aliud nescio quid illos indices, qui te innocentem indi- 
carunt. 0 miser , qui non sentias illo indicio te non absolu- 
tum, verum ad aliquod severius indicium ac maius supplicium 
reservatum ! 

Lacuna non admodum magna, quae sic fere expleri potest: 
'Porro Catilinam non solum leges de ambitu, de numero secta- 
torum, similes violasse, verum etiam religionem veritatemque 
iudiciorum perfregisse. Quem enim nescire Catilinam ex illo 
indicio de repetundis facto tam egentem discessisse, quam quidam 
iudices eius, atque is ipse, qui accusasset, antea fuissent. Iam 
vero nihil se dicere velle de secretis Catilinae consiliis, quamvis 
bene omnia perspexisset/ 

XXII. (25.) Praetereo nefarium illum conatum tuum et paene 
acerbum et luctuosum rei publicae diem, cum Cn. Pisone socio, 
ne quem alium nominem, caedem optimatum facere voluisti 2 ). 


1) V. supra p. 33. 2) V. supra p. 33. 



42 


Lacuna magna. Nexus sententiarum hic fuit: e Catilinam 
igitur utique indignum esse consulatu, Antonium saltem minus 
dignum, quam ipsum. Ita enim populum indicasse, cum prae- 
tores a. 688/66 creasset; nec futurum fuisse, ut Antonius tertio 
loco praetor renuntiaretur, nisi ipse illius causam subleVasset. 5 

XXIII. (26.) An oblitus es te ex me, cum praeturam 
peteremus, petisse, ut tibi primum locum concederem ? Quod 
cum saepius ageres et impudentius a me contenderes , meministi 
me tibi respondere impudenter te facere, qui id a me peteres 
quod a te Boculus nunquam impetr asset? 

Lacuna parva. Cicero ibi haec videtur exposuisse: 'Quod 
tunc ipsius amicitiam repudiaret, tantum abesse, ut doleret, ut 
vehementer laetaretur, quod a molestissima illius impudentia 
liberatus esset. Sed mirari se Antonium Catilinae amicitia tunc 
uti malle, quam ipsius, quem, quam dignum amplissimis honori- 
bus iudicaret populus Romanus, illum neque ignorare neque ne- 
gaturum esse 1 )/ 

XXIV. (5.) XXV. (6.) Nescis me praetorem primum esse 
factum, te concessione competitorum et conlatione centuriarum 
et meo maxime beneficio ex postremo in tertium locum esse sub- 
lectum? (6.) Te tamen, Q. Muci, tam male de populo Romano 
existimare moleste fero, qui hesterna die me esse dignum con- 
sulatu negabas. Quid? p. R. minus diligenter sibi constituet 2 ) 
defensorem quam tu tibi? Cum tecum furti L. Calenus ageret, 
me potissimum fortunarum tuarum patronum esse voluisti. Cuius 
tu auxilium in tua turpissima causa delegisti, hunc honestissi- 
marum rerum defensorem p. R. auctore te repudiare potest? 
Nisi forte hoc dicturus es, quo tempore cum L. Caleno furti 
depectus sis, eo ftey tempore in me tibi parum esse auxilii 
vidisse 3 ). 

Lacuna magna. Ad frgm. sequens ita fere transire potuit 
Cicero, ut diceret: c Sese nullum timere hosfem, minime autem 
malos illos cives 4 ), qui Catilinae causam suam facerent. Illorum 
consilia se perspecta habere 5 — 

XXVI. (27.) qui posteaquam illo <( quo} conati erant Hi- 
spaniensi pugiunculo nervos incidere civium Romanorum non 

1) V. supra p. 33 sq. 2) V. supra p. 34. n. 1. 

3) V. supra p. 34. Huius partis orationis (quintae, cf. p. 36) plus 

dimidio servatum videtur esse. 

4) V. supra p. 35. 

potuerunt, duas uno tempore conantur in rem publicam sicas 
destringere. 

Lacuna non adeo magna. 

XXVII. (28.) Hunc vos scitote Licinium gladiatorem iam 
immisisse lapillum Catilinae f iudic. qua Q. ve Curium ho- 
minem quaestorium. 

Lacuna non adeo magna 1 ). In fine orationis, cuius nullum 
fragmentum exstat, haec fere exposita fuisse puto: 'Darent 
operam patres conscripti, ut Catilinae licentiam atque audaciam 
coercerent, neve eum consulem fieri sinerent. Sese fore fidelissi- 
mum legum atque senatus auctoritatis, si consul creatus esset, 
custodem atque defensorem. Rogare igitur patres conscriptos, ut 
sibi omnibus viribus suffragarentur. Denique se censere ad- 
versus rempublicam facturum esse Q. Mucium, si senatus con- 
sulto intercedere perseveraret/ 




1) V. supra p. 35. 



Yita. 


Natus sum Paulus Koetschau Tonndorfiae, in vico Vimarien- 
sium, a. d. VII. id. Au g. a. h. s. 1857. patre Ottone, matre Luisa 
e gente Maerten. Fidem profiteor evangelicam. Cum in ludo 
publico literarum rudimentis imbutus essem ; a. h. s. 1868. tem- 
pore paschali Vimariam migravi ibique in gymnasium Guilelmo- 
Ernestinum receptus cum aliorum virorum doctorum, tum vero 
Hermanni Rassowii rectoris, Hugonis Weberi professoris disciplina 
prudentissima humanissimaque sum usus. A. h. s. 1877. matu- 
ritatis testimonium adeptus Lipsiam me contuli, ubi philologiae 
operam darem. Ac Lipsiae quidem scholas adii virorum illustris- 
simorum Braunii, Curtii, Gardthauseni, Goeringii, Langii, Lipsii, 
Ribbeckii, F. Schoellii; frequentavi exercitationes proseminarii regii 
philologi, quas J. Lipsius moderabatur, antiquarias Langii, Goeringii 
philosophas. Post quattuor semestria Tubingam profectus sum, ubi 
per ter sex menses cum Flachium et Rohdium, tum Gutschmidium 
prodocentes audivi; Gutschmidii etiam interfui exercitationibus 
historicis, quas singularis ille vir habuit de Livi epitomatoribus, 
de fontibus ab Herodoto adhibitis, de Jordanis auctoribus. 

Magistris meis cum omnibus, tum Ludo vico Lange, Justo 
Lipsius Lipsiensibus, Alfredo de Gutschmid Tubingensi gratias 
ago semperque habebo quam maximas. 



